Oʻzbekiston Respublikasida jismoniy tarbiya va sportni yanada takomillashtirish va ommalashtirish chora-tadbirlari toʻgʻrisida
(decree, 2025-12-12)

Respublikada oxirgi yillarda jismoniy tarbiya va sportni ommalashtirish, aholi oʻrtasida sogʻlom turmush tarzini targʻib qilish, imkoniyatlari cheklangan shaxslarning jismoniy reabilitatsiyasi uchun zarur shart-sharoitlar yaratish hamda mamlakatning xalqaro sport maydonlarida munosib ishtirok etishini taʼminlash borasida izchil chora-tadbirlar amalga oshirilmoqda. Shu bilan birga, jismoniy tarbiya va sport sohasida aholi sogʻligʻini mustahkamlashga koʻmaklashadigan aniq dasturlarni amaliyotga joriy etish, yoshlarni sportga keng jalb qilish va ular orasidan iqtidorli sportchilarni saralab olish, sport turlari boʻyicha yuqori natijalarni taʼminlaydigan mahoratli sportchilar bilan milliy terma jamoalarni shakllantirish va trenerlar uchun qoʻshimcha shart-sharoitlar yaratish zarurati mavjud. Mamlakatda yuksak madaniyatga ega boʻlgan har tomonlama yetuk hamda jismonan sogʻlom insonni shakllantirish maqsadida, aholining jismoniy tarbiya va sport sohasida malaka va bilimlarini orttirishga qaratilgan ustuvor yoʻnalishlarni belgilash, iqtidorli sportchilarni tanlab olish (seleksiya) jarayoniga innovatsion shakllar va usullarni joriy etish maqsadida: 1. Quyidagilar jismoniy tarbiya va sport tizimini isloh qilishning 2025-yilgacha asosiy yoʻnalishlari etib belgilansin: jismoniy tarbiya va sport bilan muntazam shugʻullanayotgan aholining umumiy sonini 30 foizgacha, sport tashkilot va muassasalarida shugʻullanayotgan yoshlarning umumiy sonini 20 foizgacha oshirish; davlat sport taʼlimi muassasalarida trener va mutaxassislarning sifat tarkibi, xususan oliy maʼlumotli xodimlar sonini bosqichma-bosqich 80 foizgacha yetkazish; joylarda yoshlar orasidan iqtidorli sportchilarni tanlab olish (seleksiya)ning samarali va shaffof toʻrt bosqichli – tashkilot-tuman (shahar)-hudud-respublika tizimini ishlab chiqish va joriy etish; Oʻzbekiston Respublikasi Sport vazirligi tizimidagi sport maktablari oʻquvchi-sportchilari oʻrtasida “Bolalar sport oʻyinlari”ni oʻtkazish orqali iqtidorli sportchilarni aniqlash va yoshlar terma jamoalariga zaxira yaratish hamda oliy taʼlim muassasalari talabalari oʻrtasida “Talabalar sport oʻyinlari”ni tashkil etish natijasida talabalarni sport bilan muntazam shugʻullanishga jalb etish; aholining keng qatlamlari, jumladan umumtaʼlim maktabi oʻquvchilari, professional va oliy taʼlim muassasalari oʻquvchi va talabalari oʻrtasida jismoniy tarbiyani ommalashtirish, ular orasida iqtidorlilarini aniqlash maqsadida “Umumtaʼlim maktab sporti” festivali, “Jismoniy tayyorgarligi rivojlangan muassasa” koʻrik-tanlovini bosqichma-bosqich (tuman/shahar, hudud, respublika) oʻtkazish tizimini ishlab chiqish va jismoniy tayyorgarlik darajasi rivojlangan eng yaxshi umumtaʼlim maktabi, professional va oliy taʼlim muassasasi nominatsiyasini joriy etish; 2020-yildan boshlab sport sohasida “Tashkent Marathon” xalqaro marafoni, “Save Aral” xalqaro ekomarafoni, avtoralli va motokross sport musobaqalarini tizimli oʻtkazish orqali sport turizmini rivojlantirish; aholining barcha qatlamlari oʻrtasida “Jismoniy tayyorgarlik darajasi” sinovlarini oʻtkazishni joriy etish; sport turlari boʻyicha terma jamoalar sportchilari uchun ilmiy-kompleks laboratoriyalar tashkil etish, tayyorgarlik jarayoniga ilgʻor innovatsion texnologiyalarni joriy etish hamda sport sohasida samarali tibbiy va farmakologik taʼminotni yoʻlga qoʻyish; sport turlari boʻyicha 18 yoshgacha boʻlgan hududiy terma jamoa aʼzolarini hududiy bolalar koʻp tarmoqli tibbiyot markazlarining oʻsmirlar boʻlimlarida va undan katta yoshdagi hududiy terma jamoa aʼzolarini tuman (shahar) koʻp tarmoqli markaziy poliklinikalarida muntazam ravishda chuqurlashtirilgan tibbiy koʻrikdan oʻtkazib borish mexanizmini joriy etish; 2020-yil 1-fevraldan boshlab bosqichma-bosqich olimpiya sport turlari boʻyicha respublika sport musobaqalarida doping-test namunalarini olish tizimini joriy etish; qishki Olimpiya sport turlari infratuzilmasini yaratish, ushbu sport turlarini ommaviylashtirish orqali professional sportchilarni tayyorlash tizimini yoʻlga qoʻyish; Oʻzbekiston sport delegatsiyalarini nufuzli sport musobaqalariga tizimli tayyorlash boʻyicha Toshkent viloyati, Boʻstonliq tumanida Olimpiya tayyorgarlik markazini tashkil etish; xorijlik sportchi va muxlislarni keng jalb qilish hamda sport infratuzilmasidan samarali foydalanish maqsadida “xospitaliti xizmatlari”ni yoʻlga qoʻyish, “Sport Visa” qoʻshimcha (elektron boʻlmagan) kirish vizasini joriy etish; sport sohasida xususiy sektor ishtirokini oshirish, shu jumladan sport tashkilotlarida davlat ulushini kamaytirish boʻyicha zarur choralar belgilash; sport lotereyalarini tashkil etish orqali sportni qoʻshimcha moliyalashtirish tizimini kengaytirish; huquqni muhofaza qilish organlari va Qurolli Kuchlar tizimidagi taʼlim muassasalari, jumladan “Temurbeklar maktabi” oʻquvchi-talabalari uchun “Armiya oʻyinlari” dasturiga kiritilgan sport turlari boʻyicha fakultativ mashgʻulotlar va toʻgaraklar faoliyatini yoʻlga qoʻyish; jismoniy tarbiya-sogʻlomlashtirish, sport inshootlari va muassasalarining boshqaruv tizimiga zamonaviy axborot-kommunikatsiya texnologiyalarini keng joriy etish, jumladan “Sport.uz” axborot tizimi orqali sport inshootlarining telekommunikatsiya tarmoqlariga ulanishini taʼminlash; milliy sport turlarini rivojlantirish va ommaviyligini oshirish, ularni Osiyo va Olimpiya oʻyinlari dasturlariga kiritish boʻyicha tizimli chora-tadbirlarni amalga oshirish. 2. Quyidagilar: Oʻzbekiston Respublikasida jismoniy tarbiya va sportni 2025-yilgacha rivojlantirish konsepsiyasi (keyingi oʻrinlarda — Konsepsiya) 1-ilovaga muvofiq; Oʻzbekiston Respublikasida jismoniy tarbiya va sportni 2025-yilgacha rivojlantirish konsepsiyasining maqsadli koʻrsatkichlari 2-ilovaga muvofiq; Oʻzbekiston Respublikasida jismoniy tarbiya va sportni 2025-yilgacha rivojlantirish konsepsiyasini 2020-yilda amalga oshirish boʻyicha “Yoʻl xaritasi” 3-ilovaga muvofiq; Respublika tuman (shahar)larni ustuvor, istiqboldagi, rivojlanayotgan sport turlariga ixtisoslashtirish roʻyxati 4-ilovaga muvofiq tasdiqlansin. Belgilansinki, Konsepsiyada nazarda tutilgan maqsadli koʻrsatkichlar va asosiy yoʻnalishlar har yili Oʻzbekiston Respublikasi Sport vazirligining asoslangan hisob-kitoblariga asosan, shuningdek, ushbu tadbirlarni moliyalashtirish uchun ajratilgan budjet mablagʻlari doirasida Vazirlar Mahkamasi tomonidan tasdiqlanadigan “Yoʻl xaritasi” orqali bosqichma-bosqich amalga oshiriladi. 3. Shunday tartib oʻrnatilsinki, unga muvofiq: har yili 1-noyabrga qadar kelgusi yil uchun sport va ommaviy jismoniy tarbiya tadbirlarining respublika kalendar rejasi (keyingi oʻrinlarda — respublika kalendar rejasi) sport turlari boʻyicha federatsiyalar (uyushmalar) taqdimnomasi asosida Oʻzbekiston Respublikasi Sport vazirligi tomonidan shakllantiriladi va Vazirlar Mahkamasiga tasdiqlash uchun kiritiladi; respublika kalendar rejasida belgilangan xarajatlar tarkibida Oʻzbekiston Milliy Olimpiya qoʻmitasi, sport turlari boʻyicha federatsiyalar (uyushmalar)ning faoliyati bilan bogʻliq xarajatlar, shuningdek, sportchilarni sugʻurtalash xarajatlari nazarda tutiladi; tasdiqlangan respublika kalendar rejasiga asosan hududiy hamda tuman (shahar) sport va ommaviy jismoniy tarbiya tadbirlarining kalendar rejalari tegishli ravishda Qoraqalpogʻiston Respublikasi Vazirlar Kengashi, viloyatlar, Toshkent shahar va tuman (shahar) hokimliklari tomonidan har yili 1-dekabrga qadar tasdiqlanadi; sportchi yoshlarni saralash va katta sportga iqtidorli sportchilarni tanlab olish (seleksiya), sport zaxirasini shakllantirish tizimini yoʻlga qoʻyish, yoshlar orasida sportni ommalashtirishda yuqori natijalarga erishish maqsadida hududlarning oʻziga xos xususiyatlari, aholining qiziqishi va xohish-istaklaridan kelib chiqib, umumtaʼlim maktablari oliy taʼlim muassasalari kamida bittadan ustuvor, istiqboldagi, rivojlanayotgan, shu jumladan milliy sport turlariga ixtisoslashtiriladi; ichki ishlar organlari profilaktika (katta) inspektorlarining jamoat tartibini saqlash boʻyicha yordamchilari biriktirilgan hududlarda, shu jumladan mahalla fuqarolar yigʻinlarida aholini, ayniqsa yoshlarni jismoniy tarbiya va sportga jalb etish boʻyicha masʼul etib belgilanadi. 4. Belgilab qoʻyilsinki, Qoraqalpogʻiston Respublikasi Vazirlar Kengashi raisi, viloyatlar, Toshkent shahar va tuman (shahar) hokimlari: jismoniy tarbiya va sport muassasalarini qoʻllab-quvvatlash va ularning inshootlari infratuzilmasini rivojlantirish; Qoraqalpogʻiston Respublikasining budjeti, viloyatlar va Toshkent shahar mahalliy budjeti, tuman (shahar) budjetlari daromadlarining prognozdan oshirib bajarilgan qismi hisobidan mablagʻlarni hududiy sport va ommaviy jismoniy tarbiya tadbirlarini qoʻshimcha moliyalashtirish uchun yoʻnaltirish; respublika sport federatsiyalari (uyushmalari) bilan birgalikda oliy taʼlim muassasalarini sport turlari boʻyicha ixtisoslashtirish, jismoniy tarbiya va sport bilan shugʻullanish uchun zarur shart-sharoitlar yaratish, shuningdek, “Jismoniy tayyorgarlik darajasi” sinovlarini oʻtkazish, aholi va yoshlar oʻrtasida bu borada olib borilayotgan ishlar samaradorligini har chorakda muhokama etib borish; tegishli hududda jismoniy tarbiya va sport sohasini rivojlantirish hamda jismoniy tarbiya-sogʻlomlashtirish va sport tashkilotlaridagi mavjud muammolarni bartaraf etish boʻyicha masʼul hisoblanadi. 5. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirlik, idora va tashkilotlar, oʻz tasarrufida boʻlgan yoki tegishli hududda joylashgan ochiq sport obyektlari (stadion, futbol maydoni va boshqa sport obyektlari) hamda istirohat bogʻlarida (xususiy tadbirkorlik subyektlariga tegishli obyektlar bundan mustasno) aholining yugurish, yurish va badantarbiya turlari bilan bepul shugʻullanishi uchun sharoit yaratsin. 6. Oʻzbekiston Respublikasi Jismoniy tarbiya va sport vazirligining: vazirlik markaziy apparati tuzilmasidagi jismoniy tarbiya va sport sohasida monitoring boshqarmasi negizida Ichki audit va moliyaviy nazorat boshqarmasini tashkil etish; sport pasportini rasmiylashtirish va berish uchun yigʻimni pul toʻlovi amalga oshirilayotgan kundagi bazaviy hisoblash miqdorining 50 foizi miqdorida belgilash; Oʻzbekiston Respublikasi Xalq taʼlimi vazirligi, Oliy va oʻrta maxsus taʼlim vazirligi va Moliya vazirligi bilan kelishilgan holda taʼlim muassasalarining sport inshootlarini, ularda rekonstruksiya qilish, kapital taʼmirlash va jihozlash boʻyicha investitsiya majburiyatini olgan holda, oʻquv mashgʻulotlaridan boʻsh vaqtda tadbirkorlik subyektlariga foydalanishga berish; Oʻzbekiston Respublikasi Moliya vazirligi bilan kelishilgan holda sport lotereyalarini tashkil etish va yuridik shaxslar tomonidan sport lotereyalarini oʻtkazishdan olingan daromadning 10 foizigacha boʻlgan qismini budjetdan tashqari “Sport” maxsus hisob raqami mablagʻlarini shakllantirishning qoʻshimcha manbasi etib belgilash toʻgʻrisidagi takliflari maʼqullansin. 7. Oʻzbekiston Respublikasi Moliya vazirligi Jismoniy tarbiya va sport vazirligining tuman va shahar boʻlimlari moddiy-texnika bazasini mustahkamlash, tizimdagi sport maktablari va kollejlari oʻquv sinf va laboratoriya xonalari hamda yotoqxonalarini jihozlash uchun Jismoniy tarbiya va sport vazirligining budjetdan tashqari “Sport” maxsus hisob raqamiga 2020-yilda Oʻzbekiston Respublikasi Davlat budjetining qoʻshimcha manbalari hisobidan 50 milliard soʻm mablagʻ ajratsin. 8. Oʻzbekiston Respublikasi Turizm va sport vazirligi, Investitsiyalar va tashqi savdo vazirligi, Moliya vazirligi hamda “Milliy bank” AJ jismoniy tarbiya-sogʻlomlashtirish va sport inshootlarini barpo etish loyihalarini moliyalashtirish uchun 200 million yevro, shu jumladan 2020-yilda 50 million yevro miqdorida xalqaro moliya institutlari va xorijiy banklarning kredit mablagʻlarini (keyingi oʻrinlarda — kredit mablagʻlari) jalb qilsin. 9. Belgilab qoʻyilsinki, loyiha tashabbuskorlariga: 2020-2021-yillarda jismoniy tarbiya-sogʻlomlashtirish va sport inshootlarini barpo etish uchun ajratiladigan tijorat banklarining summasi 10 milliard soʻmdan, foiz stavkasi Oʻzbekiston Respublikasi Markaziy banki asosiy stavkasining 1,5 baravaridan oshmaydigan milliy valyutadagi kreditlar uchun — asosiy stavkadan oshadigan, lekin 8 foiz punktidan koʻp boʻlmagan qismi Tadbirkorlik faoliyatini qoʻllab-quvvatlash davlat jamgʻarmasi tomonidan qoplab beriladi. Oʻzbekiston Respublikasi Moliya vazirligi ushbu imtiyozlar uchun zarur boʻlgan mablagʻlarni Tadbirkorlik faoliyatini qoʻllab-quvvatlash davlat jamgʻarmasiga belgilangan tartibda ajratsin; kredit mablagʻlari jismoniy tarbiya-sogʻlomlashtirish va sport inshootlarini barpo etishda innovatsion texnologiyalarga asoslangan, arzon, energiya tejamkor va tez barpo etiladigan yengil konstruksiya va materiallardan foydalanishni nazarda tutuvchi namunaviy loyihalarni amalga oshirish uchun ajratiladi. Oʻzbekiston Respublikasi Jismoniy tarbiya va sport vazirligi hamda Qurilish vazirligi Xalq taʼlimi vazirligi, Oliy va oʻrta maxsus taʼlim vazirligi va boshqa manfaatdor idoralar bilan birgalikda loyiha tashkilotlarini jalb qilgan holda 2020-yil 1-sentabrga qadar ilgʻor xorijiy davlatlar tajribasi, taʼlim muassasalari va boshqa obyektlarning quvvati hamda mazkur bandda koʻrsatilgan talablardan kelib chiqib, har bir sport turlari boʻyicha barpo etiladigan sport obyektlarining namunaviy loyihalarini ishlab chiqsin va belgilangan tartibda tasdiqlanishini taʼminlasin. 10. 2020-yilda xalqaro moliya institutlari va xorijiy banklarning kreditlari hisobidan respublika hududlarida jismoniy tarbiya-sogʻlomlashtirish va sport inshootlarini barpo etish boʻyicha istiqbolli loyihalarning yigʻma koʻrsatkichlari 5-ilovaga muvofiq tasdiqlansin. 11. Oʻzbekiston Respublikasi Jismoniy tarbiya va sport vazirligi Moliya vazirligi hamda Bandlik va mehnat munosabatlari vazirligi bilan birgalikda uch oy muddatda quyidagilarni: Oʻzbekiston Respublikasi Jismoniy tarbiya va sport vazirligi tarkibidagi sport taʼlimi muassasalarining shtat birliklari doirasida sport diyetologi, sport psixologi, sport farmakologi, massajchi va seleksiya boʻyicha trener lavozimlari hamda respublika oliy sport mahorati maktablarida har bir sport turi boʻyicha Bosh trener-seleksioner lavozimini joriy etish; sport muassasalarining xarajatlar smetasida nazarda tutilgan mablagʻlar doirasida sport tayyorgarligidan oʻtayotgan oʻquvchi-sportchining sportdagi natijalari yaxshilanganda va u boshqa yuqori darajadagi sport taʼlimi muassasasiga oʻtkazilganda, uni tayyorlagan trenerga bir oylik ish haqi miqdorida bir martalik mukofot puli toʻlash; sport maktablari erishgan natijalariga koʻra ular maqomini qayta koʻrib chiqish va belgilash tartibini nazarda tutuvchi Hukumat qarori loyihasini Oʻzbekiston Respublikasi Vazirlar Mahkamasiga kiritsin. 12. Oʻzbekiston Respublikasi Jismoniy tarbiya va sport vazirligi, Xalq taʼlimi vazirligi, Oliy va oʻrta maxsus taʼlim vazirligi, Moliya vazirligining 2020-yil 1-fevraldan boshlab sport sohasidagi yutuqlarni munosib ravishda ragʻbatlantirishni nazarda tutuvchi quyidagi takliflariga rozilik berilsin: b) “Bolalar sport oʻyinlari”ning jamoaviy oʻyin turlari boʻyicha respublika bosqichi: gʻoliblariga (1-oʻrin) oliy taʼlim muassasalariga kirish imtihonlarida soha boʻyicha mutaxassislik fanidan maksimal ball olish huquqini beruvchi, uch yil muddat davomida amal qiluvchi sertifikat taqdim qilish; gʻolib va sovrindorlarni (1 — 3 oʻrin) tayyorlagan jismoniy tarbiya fani oʻqituvchilarini respublika kalendar rejasida nazarda tutilgan mablagʻlar hisobidan egallagan 1-oʻrin uchun mehnatga haq toʻlash eng kam miqdorining — 6 baravari, 2-oʻrin uchun — 4 baravari, 3-oʻrin uchun — 3 baravari miqdorida bir martalik pul mukofotlari bilan taqdirlash; v) umumiy oʻrta taʼlim maktablari oʻquvchilari oʻrtasida oʻtkaziladigan jismoniy tarbiya fan olimpiadasining gʻolib va sovrindorlarini (1 — 3 oʻrin) tayyorlagan jismoniy tarbiya fani oʻqituvchilari malaka attestatsiyasiga jalb etilmasdan, ularga: tuman (shahar) bosqichi gʻolib va sovrindorlarini (1 — 3 oʻrin) tayyorlagani uchun — ikkinchi malaka toifasini; viloyat bosqichi gʻolib va sovrindorlarini (1 — 3 oʻrin) tayyorlagani uchun — birinchi malaka toifasini; respublika va xalqaro musobaqalar gʻolib va sovrindorlarini (1 — 3 oʻrin) tayyorlagani uchun — oliy malaka toifasini toʻgʻridan-toʻgʻri berish; g) olimpiya sport turlari boʻyicha respublika (1-oʻrin) va xalqaro musobaqalarda (Olimpiya va Paralimpiya oʻyinlarida, Osiyo va Paraosiyo oʻyinlarida, jahon chempionatida va Osiyo chempionatida 1 — 3 oʻrinlar) gʻolib chiqqan oliy taʼlim muassasalari talabalarini tayyorlagan jismoniy tarbiya va sport yoʻnalishidagi kafedralar oʻqituvchilariga navbatdagi ilmiy unvonlarni (dotsent, professor) toʻgʻridan-toʻgʻri berish. 13. Oʻzbekiston Respublikasi Sport vazirligi hamda Iqtisodiyot va moliya vazirligining: sport maktablarining oʻquv dasturlarida oʻquv mashqlar soatini qisqartirish hisobiga ushbu maktablardagi trener-oʻqituvchilarning bazaviy tarif stavkasi har haftadagi bevosita oʻquv-mashq ishlarining 24 akademik soati uchun belgilash; bosqichma-bosqich tuman (shahar) sport maktablaridagi bosh hisobchi lavozimlari hisobidan tuman (shahar) jismoniy tarbiya va sport boʻlimlarida markazlashgan buxgalteriya xizmatini joriy etish hamda unga tuman (shahar) sport va ommaviy jismoniy tarbiya tadbirlarining kalendar rejalarini moliyalashtirish uchun ajratilgan mablagʻlarning hisobini yuritishni yuklash toʻgʻrisidagi takliflari maʼqullansin. 14. Oʻzbekiston Respublikasi Jismoniy tarbiya va sport vazirligi tizimi boshqaruv xodimlarining umumiy cheklangan soni doirasida, uning hududiy boshqarmalari tuzilmasiga qoʻshimcha 28 ta boshqaruv xodimi shtat birliklari kiritilsin. 15. Oʻzbekiston Respublikasi Oliy va oʻrta maxsus taʼlim vazirligi Jismoniy tarbiya va sport vazirligi bilan birgalikda 2020/2021 oʻquv yiliga qadar oliy taʼlim muassasalarining jismoniy tarbiya va sport yoʻnalishidagi bakalavriat taʼlim yoʻnalishlari va magistratura mutaxassisliklarining davlat taʼlim standartlari, malaka talablari va fan dasturlarini takomillashtirsin hamda bitiruvchilarga jismoniy tarbiya oʻqituvchisi va ixtisoslashgan sport turi boʻyicha trener kvalifikatsiyasini berish amaliyotini joriy etsin. 16. Oʻzbekiston Respublikasi Jismoniy tarbiya va sport vazirligi: Oʻzbekiston Respublikasi Xalq taʼlimi vazirligi, Oliy va oʻrta maxsus taʼlim vazirligi sport turlari boʻyicha federatsiyalar (uyushmalar) bilan birgalikda hududlarda ixtisoslashtirilgan tuman (shahar), umumtaʼlim maktablari hamda oliy taʼlim muassasalarini sport yoʻnalishlari boʻyicha zarur oʻquv adabiyotlar, metodik qoʻllanmalar va yoʻriqnomalar bilan taʼminlash boʻyicha tegishli choralarni koʻrsin; Oʻzbekiston Respublikasi Moliya vazirligi va “Milliy bank” AJ bilan birgalikda 2020-yil 1-oktabrga qadar jismoniy tarbiya-sogʻlomlashtirish va sport inshootlarini barpo etish loyihalarini moliyalashtirish uchun xalqaro moliya institutlari va xorijiy banklar tomonidan ajratilayotgan kreditlardan foydalanish tartibi toʻgʻrisidagi nizomni tasdiqlasin; Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi, Oʻzbekiston Respublikasi Prezidenti huzuridagi Loyiha boshqaruvi milliy agentligi bilan birgalikda 2020-yilning 1-iyuniga qadar Jismoniy tarbiya va sport vazirligi tizimida yagona elektron boshqaruv tizimini joriy etishni nazarda tutuvchi Hukumat qarori loyihasini Vazirlar Mahkamasiga kiritsin. Bunda, davlat budjetidan sport sohasi uchun, shuningdek, sport va ommaviy jismoniy tarbiya tadbirlarining respublika va hududiy kalendar rejalari uchun ajratiladigan mablagʻlar taqsimlanishi va ishlatilishining toʻliq nazoratini amalga oshirish, ular boʻyicha hisobotlarni shakllantirish, sport muassasalarining budjetdan tashqari mablagʻlar tushumlarini nazorat qilish va ishlatilishi shaffofligini taʼminlashga alohida eʼtibor qaratilsin. 17. Oʻzbekiston Respublikasi Jismoniy tarbiya va sport vazirligi manfaatdor vazirliklar va idoralar bilan birgalikda uch oy muddatda qonun hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 18. Mazkur Farmon ijrosi quyidagi tartibda amalga oshirilsin: Oʻzbekiston Respublikasi yoshlar siyosati va sport vaziri A.I. Ikramov — Konsepsiyaning maqsadli koʻrsatkichlariga erishish, Konsepsiya va “Yoʻl xaritasi”ni ijro etish yuzasidan barcha zarur choralar koʻrilishini taʼminlasin, jismoniy tarbiya va sportni aholi, ayniqsa yoshlar oʻrtasida ommalashtirish borasida sport turlari boʻyicha federatsiyalar (uyushmalar) bilan yaqindan hamkorlik qilsin, sohada taʼsirchan jamoatchilik nazoratini tashkil etsin, mazkur Farmonda belgilangan vazifalarni oʻz vaqtida va sifatli amalga oshirishda masʼul tashkilotlarga uslubiy va amaliy yordam koʻrsatsin hamda uning ijrosi boʻyicha har oyda Oʻzbekiston Respublikasi Vazirlar Mahkamasiga axborot kiritib borsin; Oʻzbekiston Respublikasi qurilish va uy-joy kommunal xoʻjaligi vaziri B.I. Zakirov — innovatsion texnologiyalarga asoslangan, arzon, energiya tejamkor va tez barpo etiladigan yengil konstruksiya va materiallardan sport zallari (boks, kurash, fitnes, gimnastika), futbol, voleybol, basketbol, badminton va tennis maydonlarining namunaviy loyihalari ishlab chiqilishini hamda ushbu sohada mavjud qurilish norma va standartlari qayta koʻrib chiqilishini taʼminlasin, shuningdek, qurilish-montaj ishlari sifatli bajarilishi ustidan davlat arxitektura-qurilish nazoratini oʻrnatsin; Qoraqalpogʻiston Respublikasi Vazirlar Kengashi Raisi, viloyatlar, Toshkent shahri va tuman (shahar) hokimlari — hududlarni ustuvor, istiqboldagi hamda rivojlanayotgan sport turlariga ixtisoslashtirish boʻyicha ishlarni samarali tashkil qilsin, sport va ommaviy jismoniy tarbiya tadbirlarining kalendar rejalariga muvofiq hududiy sport musobaqalarini toʻliq hajmda moliyalashtirish hamda yuqori saviyada oʻtkazish boʻyicha zarur choralarni koʻrsin; masʼul vazirlik, idora va tashkilotlar rahbarlari — Konsepsiya va “Yoʻl xaritasi”da nazarda tutilgan tadbirlarni oʻz vaqtida, sifatli va toʻliq bajarish, jismoniy tarbiya-sogʻlomlashtirish uchun zarur shart-sharoitlar yaratish, shuningdek, ishchilar oʻrtasida sogʻlom turmush tarzini targʻib qilish yuzasidan barcha choralarni amalga oshirsin; Oʻzbekiston Milliy axborot agentligi bosh direktori A.K. Koʻchimov, Oʻzbekiston Milliy teleradiokompaniyasi raisi A.D. Xadjayev hamda Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi direktori A.A. Xodjayev — mazkur Farmonning mazmun-mohiyati va amaliy ahamiyatini yoritishga oid maqolalar, brifinglar, press-konferensiyalar, tematik telekoʻrsatuvlar tashkil etsin. 1. Oʻzbekiston Respublikasida jismoniy tarbiya va sportni 2025-yilgacha rivojlantirish konsepsiyasi (keyingi oʻrinlarda — Konsepsiya) jismoniy tarbiya va sport sohasida davlat siyosatini amalga oshirishning maqsadi, vazifalari va uzoq muddatli rivojlanishining asosiy yoʻnalishlarini belgilab beradi, jumladan: 2025-yilga kelib mamlakat aholisining salomatlik darajasini yaxshilashga erishish; sport maktablari sonini va sport taʼlimi muassasalarining moddiy-texnika bazasini mustahkamlash va ularni moliyaviy taʼminlashning samaradorligini oshirish; jismoniy tarbiya va sport bilan muntazam shugʻullanadigan fuqarolarning, oʻquvchi va talabalarning umumiy sonini oshirish; davlat organlari, korxona va tashkilotlar xodimlari hamda aholi oʻrtasida turli ommaviy sport tadbirlarini tashkil etish orqali aholining haftalik harakat faoliyatini oshirishga erishish; Oʻzbekiston sport terma jamoalarining Olimpiya va Paralimpiya oʻyinlari, jahon, qitʼa sport musobaqalarida muvaffaqiyatli ishtirok etishini taʼminlash; sport taʼlimi muassasalarida trener va mutaxassislarning sifat tarkibini, xususan oliy maʼlumotli xodimlar sonini bosqichma-bosqich oshirish; yoshlarni tarbiyalash va ularning bandligini taʼminlashda “taʼlim muassasalari — sport maktabi — oliy sport” tamoyilida uzviylik tizimini hamda mashgʻulot va iqtidorli sportchi-yoshlarni saralash jarayonini bosqichma-bosqich amalga oshirish; sport sohasida boshqa zamonaviy usullar va yoʻnalishlarni joriy etish; davlat-xususiy sheriklikni rivojlantirish hisobiga jismoniy tarbiya va sport tizimida raqobat muhitini yaratish; sport turi bilan muntazam ravishda shugʻullanib kelayotgan va sport musobaqalarida doimiy ravishda ishtirok etuvchi sportchilar yagona maʼlumotlar bazasini shakllantirish maqsadida sport pasportini joriy etish va muntazam ravishda yuritib borish tizimini qoʻllash; yoshlar taʼlim-tarbiyasi uchun qoʻshimcha sharoitlar yaratishga qaratilgan kompleks chora-tadbirlarni oʻz ichiga olgan beshta tashabbusni amaliyotga tatbiq etish; jismoniy tarbiya va sport sohasida faoliyat koʻrsatishning jozibadorligini oshirish maqsadida sport taʼlimi muassasalari mutaxassis va xodimlarining mehnatiga haq toʻlash, moddiy ragʻbatlantirish va ijtimoiy himoya qilish darajasini bosqichma-bosqich oshirib borish. 2. Respublikadagi 12 mingdan ortiq sport inshootlarida yoshlarning 30 foizi qamrab olindi. “Yoshlar haftaligi”, “Xotin-qizlar haftaligi”, “Mahalla va nuroniylar haftaligi” va “Taʼlim muassasalari haftaligi” kabi shiorlar ostida aholining keng qatlamlarini sportga jalb etishga qaratilgan sport musobaqalarini oʻtkazish tizimi yaratildi. Sportchilarni ijtimoiy qoʻllab-quvvatlash maqsadida nufuzli xalqaro sport musobaqalarida yuksak natijalarga erishgan respublika sportchilariga umrbod oylik toʻlovlar toʻlanishi va ularning trenerlarini bir martalik pul mukofotlari bilan ragʻbatlantirish mexanizmi joriy qilindi. Sohada malakali va zamonaviy kadrlar tayyorlash bilan birga sportda fan va amaliyotning bir-biri bilan uzviy aloqadorligini taʼminlash uchun bir qator yangi sport oliy taʼlim muassasalari tashkil etildi. 3. Jismoniy tarbiya va sport sohasida ommaviy sport tadbirlarini oʻtkazish, shuningdek, yoshlarning boʻsh vaqtlarini mazmunli tashkil etish, sport taʼlimi muassasalarida zamonaviy talablar asosida mashgʻulotlar olib borishga toʻsqinlik qilayotgan bir qator muammo va kamchiliklar saqlanib qolmoqda, shu jumladan: a) jismoniy tarbiya va sportni boshqarish tizimida: boshqaruv vertikalini amalga oshirish mexanizmi yetarlicha rivojlanmaganligi, tuman (shahar) jismoniy tarbiya va sport boʻlimlari vakolatlari chegaralanganligi ular rolining sezilarli darajada pasayishiga sabab boʻlmoqda; boshqaruv tizimi va sport taʼlimi muassasalari rahbarlari faoliyatining ochiqlik va shaffoflik darajasi yetarli emasligi, jamoatchilik nazorati yoʻlga qoʻyilmaganligi, ayrim rahbarlarda zarur masʼuliyat va tashabbuskorlikning yoʻqligi qoʻyilgan vazifalar hamda maqsadli koʻrsatkichlar oʻz vaqtida va sifatli bajarilishiga salbiy taʼsir koʻrsatmoqda; sport taʼlimi muassasalariga iqtidorli bolalarni qabul qilish, shuningdek, oʻquv jarayonida turli shakldagi korrupsiya elementlariga barham berish boʻyicha samarali mexanizmlarni joriy qilish talab etilmoqda; oʻquvchilar soni quvvatiga nisbatan koʻp boʻlgan hududlarda yagona boʻlgan sport maktablarida sogʻlom raqobat muhiti yoʻqligi tufayli talab darajasidagi sport tayyorgarligi sifati taʼminlanmayapti; sport muassasalari trener va xodimlarni salohiyati oʻsishiga toʻsqinlik qilayotgan mezonlar va talablarning aniq tavsifi boʻyicha standartlarning yoʻqligi sport muassasalari rahbarlarini tayinlash tartibining samarasiz boʻlishiga olib kelmoqda; sport muassasalarini boshqarish jarayoniga ishni rejalashtirish va tashkil etishning zamonaviy innovatsion usullari, ilgʻor axborot-kommunikatsiya texnologiyalari toʻliq joriy etilmaganligi samarali boshqaruv tizimi yaratilishiga toʻsqinlik qilmoqda; sport muassasalari faoliyatiga bevosita rahbarlik qiluvchi ijro etuvchi hokimiyat organlari ishining ochiqlik va shaffoflik darajasi yetarli emasligi, jamoatchilik nazoratining zaifligi, baʼzan esa mutlaqo mavjud emasligi haddan tashqari byurokratiyaga va korrupsiyaning har xil shakllarda namoyon boʻlishiga olib kelmoqda; b) oliy sport yutuqlari va milliy terma jamoalar tayyorlash sohasida: sport federatsiyalari (uyushmalari) va hokimliklar tomonidan Olimpiya sport terma jamoasini shakllantirish va yuqori natijalarni taʼminlaydigan sportchilar uchun shart-sharoitlar yaratishga yetarli darajada eʼtibor berilmayapti; turli darajadagi xalqaro musobaqalarga tayyorgarlik koʻrishda sportchilarni saralash (seleksiya), tayyorlash va musobaqalarda qatnashish ishlari tizimli yoʻlga qoʻyilmagan; sport turlarining oʻziga xos xususiyatlarini hisobga olib, sportchilarni saralash metodologiyasi yaratilmagan; joylarda, ayniqsa, qishloq joylarda sport musobaqalarini tashkil etish talab darajasida emas; sportchilarning musobaqalarda muntazam qatnashmasligi ular mahoratini oshirishga va milliy terma jamoa tarkibiga mahoratli sportchilarni saralab olinishiga salbiy taʼsir koʻrsatmoqda; mahalliy davlat hokimiyati organlari sport taʼlimi muassasalarining faoliyatini chuqur tahlil qilmasdan, faqatgina ulardan statistik va boshqa maʼlumotlarni toʻplash bilan chegaralanayotganligi joylardagi haqqoniy holatni aniqlashga toʻsqinlik qilmoqda; sport turlari boʻyicha federatsiyalar (uyushmalar)ning oʻz sport bazasiga ega emasligi, mavjudlarida esa moddiy-texnika bazasi bugungi talablarga javob bermasligi oliy sport turlarini rivojlantirishiga toʻsqinlik qilmoqda; milliy terma jamoalar sportchilarining xalqaro sport musobaqalari davridagi ishtiroki ilmiy jihatdan tahlil qilinmaydi; sport turlari boʻyicha milliy terma jamoalar Bosh trenerlarining faoliyati samaradorligi hamda natijadorligi tahlil etilmaydi; sport taʼlimi muassasalarida istiqboldagi olimpiya sport turlarining soni hududlarning xususiyatidan kelib chiqib oshirilmayapti; Olimpiya oʻyinlari va yirik xalqaro sport musobaqalariga tizimli tayyorgarlik koʻrish uchun rivojlangan xorijiy davlatlar tajribasi asosida yagona markazlashgan Olimpiya tayyorgarlik koʻrish markazini barpo etish zarurati mavjud; v) sport tibbiyoti va jismoniy tarbiya bilan shugʻullanuvchilar uchun tibbiy xizmat koʻrsatish sohasida: sport va jismoniy tarbiya bilan shugʻullanuvchi shaxslar tibbiy xizmatdan toʻliq foydalanmasligi va tibbiy xizmatning sifati amalda taʼminlanmaganligi aholini sogʻlomlashtirish uchun jismoniy tarbiyaning mavjud imkoniyatlaridan samarasiz foydalanilayotganini koʻrsatmoqda; musobaqalarga tayyorgarlik va musobaqalar davrida katta jismoniy yuklama ostida harakat qiladigan sportchilarni tezkorlik bilan tiklab olish uchun farmakologik koʻmak berish boʻyicha yangi dori vositalarini yaratish, zamonaviy rivojlangan davlatlar tajribasini oʻrganish yuzasidan ilmiy izlanishlar olib borilmagan; sportchilarning oʻz jismoniy va ruhiy tiklanishini tezlashtiradigan, sogʻligini ushlab turadigan farmakologik moddalardan foydalanishni bilmasligi natijasida hamda ruhiy tayyorgarlik darajasi past boʻlgan sportchilar turli xalqaro musobaqalarda yuqori koʻrsatkichlarga erisha olmayapti; respublika Olimpiya terma jamoalari aʼzolarining musobaqaga tayyorgarligi hamda tiklanish jarayonini monitoring qilish boʻyicha kompleks laboratoriyalar mavjud emas va bu sohada ilgʻor hisoblangan davlatlardan sport psixologiyasi va diyetologiyasi boʻyicha mutaxassislarni jalb qilish zarurati mavjudligidan darak beradi; g) jismoniy tarbiya va sport boʻyicha mutaxassis kadrlarni tayyorlash sohasida: oliy maʼlumotli mutaxassislarning yetishmasligi sohada olib borilayotgan ishlar, koʻrsatilayotgan xizmatlar sifati va samarasiga salbiy taʼsir koʻrsatmoqda; jamoaviy oʻyin sport turlari boʻyicha respublika va xalqaro sport musobaqalari gʻoliblarini oliy taʼlim muassasalariga oʻqishga qabul qilish jarayonida imtiyozlar chegaralangan; sport taʼlimi muassasalarida faoliyat olib borayotgan 12 mingdan ortiq trenerlarning 49 foizi oʻrta maxsus maʼlumotga ega boʻlib, 7 mingdan ziyod oliy maʼlumotli trenerlarga ehtiyoj mavjud; sport taʼlimi muassasalarida psixolog, diyetolog va farmakolog kabi tor mutaxassisliklar boʻyicha shtat birliklari mavjud emas; sport turlari, jumladan olimpiya sport turlari boʻyicha hakamlarni tayyorlash va malakasini oshirish tizimi joriy etilmagan; sport turlari boʻyicha xalqaro federatsiyalar va yirik sport tashkilotlari bilan aloqalar yoʻlga qoʻyilmaganligi oqibatida terma jamoalar bilan ishlaydigan trenerlar va boshqa mutaxassislarning saviyasi va bilimi bugungi kun talablariga javob bermaydi; jismoniy tarbiya va sport sohasida mutaxassislarni qayta tayyorlash va malakasini oshirishda ilgʻor innovatsion texnologiyalar, metodikalar va sportning ilmiy yutuqlari joriy etilmagan; d) sport infratuzilmasi, anjomlar bilan jihozlash, moddiy-texnika bazasini mustahkamlash sohasida: hozirda 3 mingdan ziyod umumtaʼlim maktabining (32 foiz) sport zallari taʼmirtalab holatda boʻlib, qariyb 2,5 ming maktabda (25 foiz) sport zallari mavjud emas; taʼlim muassasalari va ixtisoslashtirilgan sport taʼlimi muassasalarining sport infratuzilmasini mustahkamlash, ularni zamonaviy sport anjomlari bilan jihozlash tizimi yoʻlga qoʻyilmagan; jismoniy tarbiya va ommaviy sport sohasiga zamonaviy axborot texnologiyalarini va multimedia mahsulotlarini joriy etishga yetarli darajada eʼtibor berilmayapti; sport muassasalari bir qismining moddiy-texnika bazasi holati, ularning ortiqcha yuklamaga ega ekanligi, ayrim hollarda faoliyatni tashkil etish uchun zarur boʻlgan tegishli uskunalar, koʻrgazmali qoʻllanmalar bilan lozim darajada taʼminlanmaganligi ularga yuklangan vazifalar yetarlicha samarali bajarilmasligiga olib kelmoqda; e) jismoniy tarbiya va ommaviy sportni rivojlantirish sohasida: respublika boʻyicha mavjud 12 mingdan ortiq sport inshootlarining (stadion, sport zali, basseyn, manej va boshqalar) bir kunlik sport mashgʻulotlarini oʻtkazish quvvati qariyb 1,5 million kishini tashkil etib, umumiy aholining soniga nisbatan sport inshootlari bilan taʼminlanish darajasi 4,5 foizdan oshmaydi; oliy taʼlim muassasalaridagi mavjud sport inshootlari talabalarning qariyb 50 foizini qamrab olish imkoniyatiga ega boʻlsa-da, amalda 21 foiz talaba-yoshlar sport tadbirlariga qatnashmoqda; aholini, ayniqsa, yoshlarni jismoniy tarbiya va ommaviy sport bilan shugʻullanishga keng jalb etish, oʻsib kelayotgan avlodni jismonan kamol toptirishni taʼminlash uchun shart-sharoitlarni yaratish ishlari mahalliy davlat hokimiyati organlari tomonidan yetarlicha tashkil qilinmaganligi oqibatida jismoniy tarbiya va ommaviy sport bilan shugʻullanish istagini bildirgan yoshlar yetarlicha qamrab olinmayapti; taʼlim muassasalari oʻrtasida oʻzaro hamkorlik munosabatlari yoʻlga qoʻyilmagan va bu boʻyicha izchil tizim mavjud emas; hududlarning xususiyatidan kelib chiqib, oliy taʼlim muassasalari va umumtaʼlim maktablarining sport inshootlari hamda kadrlar salohiyatidan yetarlicha foydalanilmayapti; umumtaʼlim maktablari oʻquvchilari oʻrtasida sport musobaqalari va jismoniy tarbiya fanidan olimpiadalarni tashkil etish hamda shu orqali gʻolib oʻquvchilarni sport maktablariga saralab olish, seleksiya ishlari tizimli amalga oshirilmayapti; maktablarda oʻquvchilarni jamoaviy sport oʻyin turlariga jalb etishga yetarlicha eʼtibor qaratilmayapti; jismoniy tarbiya va ommaviy sportni ommalashtirish, shuningdek, sogʻlom turmush tarzini targʻib qilish sohasiga innovatsion texnologiyalar joriy etilmayapti; j) jismoniy tarbiya oʻqituvchilari, trenerlar va mutaxassislarni ragʻbatlantirish sohasida: sport muassasalari trenerlari va xodimlari faoliyati samaradorligini belgilovchi mezonlar va malaka talablarining aniq tavsifi yoʻqligi oqibatida sport muassasalari faoliyati samarasiz boʻlib qolmoqda; umumtaʼlim maktablarida ommaviy sportni rivojlantirish boʻyicha samaradorlikka erishayotgan jismoniy tarbiya oʻqituvchilarini ragʻbatlantirish yoʻlga qoʻyilmaganligi sababli ularning oʻz sport turi boʻyicha qoʻshimcha mashgʻulotlar olib borish motivatsiyasi past darajada qolmoqda; jismoniy tarbiya predmetidan fan olimpiadasi joriy qilinmaganligi ushbu fanga boʻlgan qiziqish pasayishiga olib kelmoqda; sport maktablari, olimpiya zaxiralari va oliy sport mahorati maktablari trenerlarining oylik ish haqi umumtaʼlim maktablarining jismoniy tarbiya oʻqituvchilariga nisbatan nomutanosibligi malakali trenerlarning ishdan boʻshab ketishiga va yoshlarni tayyorlash darajasi pasayishiga sabab boʻlmoqda; sport musobaqalarida gʻolib boʻlgan oʻquvchi-talabalarni tayyorlagan jismoniy tarbiya oʻqituvchilarini ragʻbatlantirish mexanizmi joriy etilmagan; z) jismoniy tarbiya va sport tizimini moliyalashtirish sohasida: jismoniy tarbiya va sport tizimini moliyalashtirishda mablagʻlarni samarali va shaffof tizim asosida taqsimlash va foydalanish talab etilmoqda; jismoniy tarbiya va sport muassasalariga davlat budjetidan ajratilgan mablagʻlarning asosiy qismi ish haqiga sarflanib, sport tadbirlari kalendar rejasi, sport jihozlari, bino va inshootlarni taʼmirlashga yetarli mablagʻ ajratilmasdan kelinmoqda; mahalliy davlat hokimiyati organlari tomonidan shahar va tumanlarda kalendar reja asosida oʻtkazish uchun belgilangan musobaqalarni moliyalashtirishga mahalliy budjetdan mablagʻlar yetarlicha ajratilmasligi oqibatida respublika miqyosida oʻtkazilgan sport musobaqalarida viloyat jamoalari ishtiroki taʼminlanmagan. 4. Jismoniy tarbiya va sport tizimining rivojlanishi mazkur Konsepsiya ilovasida belgilangan maqsadli koʻrsatkichlarga erishishga asoslanadi. 5. Jismoniy tarbiya va sport tizimini rivojlantirish quyidagi ustuvor yoʻnalishlarga asosan amalga oshiriladi: 5.1. Aholi oʻrtasida jismoniy tarbiya va sportning ommaviyligini oshirish, yoshlarni jismoniy tarbiya va ommaviy sport bilan keng qamrab olish: milliy qadriyatlarimizni tiklash, yosh avlodga yetkazish maqsadida “Milliy sport turlari va xalq oʻyinlari”, “Uloq”, “Koʻpkari” kabi etnofestivallarni tashkil etish va oʻtkazish; “Tashkent Marathon” xalqaro marafoni, “Save Aral” xalqaro ekomarofonlarini oʻtkazish, sport turizmini rivojlantirish; tasarrufida ochiq sport inshootlari (stadion, futbol va boshqa sport maydonlari) mavjud boʻlgan vazirlik, idoralar tomonidan aholining barcha qatlamlari uchun jismoniy tarbiya (yugurish, yurish va badantarbiya) bilan bepul shugʻullanishi uchun sharoit yaratilishi; mavjud madaniyat va istirohat bogʻlarida aholi jismoniy tarbiya bilan bepul shugʻullanishi uchun “WorkOut” — mahalla (koʻcha) fitnesi, “skandinavcha yurish”, yurish, yugurishga sharoit yaratish; “Yoshlar haftaligi”, “Xotin qizlar haftaligi”, “Mahalla va nuroniylar haftaligi” ommaviy jismoniy-tarbiya tadbirlarini tashkil etish; sport taʼlimi muassasalarida, taʼlim muassasalarining sport inshootlarida hamda jismoniy tarbiya, sport markazlari va klublarida “ochiq eshiklar” kunlarini tashkil etishni anʼanaga aylantirish; qishloq joylarida sport aksiyalari, havaskorlik chempionatlari, konkurslar tashkil etish; aholining jismoniy tayyorgarligi va salomatligi darajasini belgilovchi “Jismoniy tayyorgarlik darajasi” sport sinovlarini joriy qilish; sport sinovlarini aholining keng qatlamlari, ayniqsa, yoshlar oʻrtasida musobaqa, festival tarzida tashkil etish, sportni kundalik turmush tarziga aylantirish; mehnat jamoalarida xodimlarni jismoniy tarbiya va sport bilan shugʻullanishi va buning uchun shart-sharoitlar yaratish masalalarini kasaba uyushmalari va ish beruvchilar oʻrtasidagi jamoa shartnomalariga kiritish; katta yoshdagi fuqarolar uchun jismoniy tarbiya va sogʻlomlashtirish dasturlarini ishlab chiqish; turli toifadagi aholi guruhlarining jismoniy faolligini rivojlantirish, yangi sport turlari, sport turizmi va milliy sport turlari bilan shugʻullanishiga koʻmaklashish; jismoniy tarbiya-sogʻlomlashtirish uchun shart-sharoitlar yaratadigan, shuningdek, ishchilar oʻrtasida sogʻlom turmush tarzini targʻib qiladigan ish beruvchilarni ragʻbatlantirish; aholining turli yosh guruhlari qiziqishlarini, qobiliyatlarini va oʻziga xos xususiyatlarini hisobga olgan holda sogʻligʻini mustahkamlash, faol harakatlanishini taʼminlash uchun shart-sharoitlar yaratish; vazirliklar, idoralar, korxonalar va tashkilotlarda xodimlarning madaniy saviyasini rivojlantirish, sogʻlom turmush tarziga oʻrgatish, jismoniy tarbiya koʻnikmasini shakllantirish va sportning ommaviyligini taʼminlash yuzasidan chora-tadbirlarni amalga oshirish; tadbirlarning oʻz vaqtida va sifatli bajarilishi boʻyicha hududlar, vazirliklar, idoralar va tashkilotlar rahbarlari faoliyatining natijadorligini muhokama qilish amaliyotini joriy etish; aholining barcha qatlamlarini jismoniy tarbiya va ommaviy sport bilan shugʻullanishga keng jalb etish ishlari doirasida sport muassasalari hamda davlat organlari va joylarda fuqarolarning oʻzini-oʻzi boshqarish organlari oʻrtasida oʻzaro hamkorlikning namunaviy modelini ishlab chiqish va joriy etish; ishlab chiqarish jismoniy tarbiyasini mehnat sharoitlarini yaxshilashga yoʻnaltirilgan tadbirlar tizimiga kiritish, futbol, velosport, stol tennisi, badminton, yengil atletika, voleybol, shaxmat, shashka, arqon tortish, basketbol va boshqalar boʻyicha sport musobaqalarini muntazam oʻtkazish; sport yulduzlari ishtirokida sport tadbirlari va ommaviy jismoniy tarbiya tadbirlari oʻtkazish uchun taʼlim muassasalari, korxona va tashkilotlar, sport muassasalarining sport infratuzilmasidan foydalanish; aholining turli qatlamlarini qamrab olishni kengaytirishga moʻljallangan “Sport — hayot tarzi” sport va jismoniy tarbiya ommaviy-mavzuli tadbirlarning turlari xilma-xil boʻlishi va tez-tez oʻtkazilishini taʼminlash; xorijiy yetakchi sport markazlarida taʼlim olish uchun mintaqalardan iqtidorli bolalarni tanlash maqsadida sportning ommaviy turlari boʻyicha sport taʼlimi muassasalari oʻrtasida muntazam ravishda mintaqaviy sport musobaqalarini oʻtkazish. 5.2. Jismoniy imkoniyati cheklangan shaxslarni jismoniy tarbiya va sport bilan shugʻullanishga jalb qilish: jismoniy imkoniyati cheklangan va ijtimoiy himoyaga muhtoj shaxslarni jismoniy tarbiya va sport bilan shugʻullanishga jalb etish hamda Surdlimpiya va Paralimpiya harakatini rivojlantirish boʻyicha chora-tadbirlarni ishlab chiqish; imkoniyati cheklangan shaxslar va ijtimoiy himoyaga muhtoj shaxslarga shugʻullanishlari uchun jismoniy tarbiya-sogʻlomlashtirish va sport inshootlarida sharoitlar yaratish hamda ularni maxsus sport jihozlari bilan taʼminlash; imkoniyati cheklangan shaxslarni jismoniy tarbiya va sport bilan shugʻullanishning zamonaviy ilmiy asoslangan usullari, dasturlari va texnologiyalarini ishlab chiqish; ixtisoslashtirilgan taʼlim muassasalarida imkoniyati cheklangan shaxslarga jismoniy tarbiya va sport bilan muntazam shugʻullanish uchun shart-sharoitlar yaratish; sport maktablarida imkoniyati cheklangan bolalar uchun boʻlinmalar va maxsus guruhlarni tashkil etish boʻyicha normativ-huquqiy hujjatlarni ishlab chiqish; imkoniyati cheklangan shaxslarning jismoniy va ijtimoiy moslashuvi va integratsiyasini dasturiy-uslubiy taʼminlash; imkoniyati cheklangan shaxslarni sport-sogʻlomlashtirish turizmiga jalb etish dasturlarini ishlab chiqish; jismoniy imkoniyati cheklangan shaxslar oʻrtasida jismoniy tarbiya va sport ishlarini olib boruvchi kadrlarni tayyorlash boʻyicha chora-tadbirlarni ishlab chiqish. 5.3. Qurolli Kuchlar va huquqni muhofaza qilish organlarida jismoniy tayyorgarlikning samaradorligini oshirish uchun shart-sharoitlar yaratish, texnik va amaliy, harbiy-amaliy, shuningdek, yakkakurash sport turlarini rivojlantirish: chaqiriqqacha yoshlarni sport va texnik tayyorlash tizimini modernizatsiya qilish, shu jumladan texnik va amaliy, harbiy-amaliy, shuningdek, yakkakurash sport turlarini moliyaviy taʼminlashni oshirish; maxsus xizmatni oʻtayotganlar, harbiy xizmatchilar va shaxslarning barcha toifalari oʻrtasida ularning qiziqish va faoliyat yoʻnalishlarini hisobga olgan holda jismoniy tarbiya va ommaviy sport ishlarini olib borish; harbiy xizmatchilar va maxsus xizmatni oʻtayotgan shaxslar oʻrtasida ommaviy sport ishlari boʻyicha har yili koʻrik-tanlovlar oʻtkazish; sportning texnik va amaliy, harbiy-amaliy hamda yakkakurash sport turlarini rivojlantirish dasturlarini qabul qilish; sportning texnik va amaliy, harbiy-amaliy, shuningdek, yakkakurash turlari boʻyicha idoralararo jismoniy tarbiya va sport tadbirlarini oʻtkazish; “Armiya oʻyinlari” dasturiga kiritilgan va regbi sport turlari boʻyicha musobaqalarni oʻtkazish; tizimdagi taʼlim muassasalarida “Armiya oʻyinlari” dasturiga kiritilgan sport turlari boʻyicha fakultativ mashgʻulotlar va toʻgaraklar faoliyatini yoʻlga qoʻyish; sportning texnik va amaliy, harbiy-amaliy, shuningdek, yakkakurash turlari boʻyicha zamonaviy asbob-uskunalar hamda inventarlar bilan taʼminlash; sportning texnik va amaliy, harbiy-amaliy, shuningdek, yakkakurash turlari boʻyicha trener va hakamlarni tayyorlash va attestatsiyadan oʻtkazish tizimini soddalashtirish. 5.4. Maktabgacha, maktab, professional va oliy taʼlim muassasalarida jismoniy tarbiya va ommaviy sportni rivojlantirish: maktabgacha taʼlim tashkilotlaridan boshlab taʼlim muassasalarida jismoniy tarbiyaning innovatsion usullarini takomillashtirish va qoʻllash orqali bolalar va oʻsmirlarni jismoniy tarbiya hamda ommaviy sport bilan muntazam shugʻullanishga jalb etish; kichik yoshdan bolalarda sport bilan shugʻullanishga sogʻlom, kuchli va taʼsirchan motivatsiyani shakllantirish hamda ularning muayyan koʻrsatkichlari asosida qaysi sport bilan shugʻullanishini aniqlash, mustaqil rejalashtirish qobiliyatini rivojlantirish; sogʻlomlashtirish va boshlangʻich tayyorlov bosqichlarida bolalarni birinchi navbatda umumiy jismoniy rivojlanish va biror-bir sport turiga boʻlgan qiziqishlarini qoʻllab-quvvatlash, shugʻullanuvchilarning “jismoniy tarbiya” fanini oʻzlashtirishiga koʻmaklashish; sport taʼlimi muassasalarini boshqarish va samaradorligini tahlil qilishda jamoatchilikning ishtirokini taʼminlash; jamoaviy oʻyin sport turlarini chuqur oʻrgatishga ixtisoslashtirilgan sinf va maktablarni barpo etish amaliyotini kengaytirish orqali umumtaʼlim maktablarida ommaviy sportni rivojlantirish; umumtaʼlim maktab oʻquvchilari oʻrtasida “Maktab sporti” festivallari hamda xar xil sport turlari boʻyicha musobaqalar, shu jumladan “Maktab futbol ligalari”ni tashkil etish va oʻtkazish; jismoniy tarbiya va sport yoʻnalishidagi oliy taʼlim muassasalarining maʼlum bir sport turi boʻyicha mutaxassislar tayyorlashga alohida eʼtiborini qaratgan holda kadrlar tayyorlash tizimini takomillashtirish; sport mashgʻulotlari oʻtishning zamonaviy nazariyalarini oʻzlashtirish, sport psixologiyasini tushunish, sport tayyorgarligi davrida tibbiy nazoratni amalga oshirish nuqtai nazaridan trenerlarni tayyorlash va qayta tayyorlash markazlari faoliyatini yoʻlga qoʻyish; boʻlajak trener va mutaxassis kadrlarda oʻz faoliyatiga moyillik va ijodkorlik qobiliyatlari mavjudligini aniqlash va baholash imkonini beruvchi uslublarni ishlab chiqish; sport taʼlimi muassasalarida trener va mutaxassislarning sifat tarkibini, xususan oliy maʼlumotga (bakalavr, magistr) ega boʻlganlar sonini bosqichma-bosqich oshirish; jismoniy tarbiya va sport sohasi uchun boshqaruv kadrlarini tayyorlash, qayta tayyorlash va malakasini oshirish tizimini, shu jumladan sport boshqaruvi sohasiga yosh kadrlar kirib kelishini ragʻbatlantirish; avvalo chekka hududlarda joylashgan, oʻquvchi-sportchilar soni kam boʻlgan sport maktablari trenerlariga qoʻshimcha yangi ixtisoslik va malakalarni oʻzlashtirish imkonini beradigan qayta tayyorlash tizimini joriy qilish; jismoniy tarbiya va sport sohasida rahbar kadrlar tayyorlash boʻyicha standartlashtirilgan dastur ishlab chiqish hamda “Jismoniy tarbiya va sport sohasida boshqaruv” yoʻnalishi boʻyicha malaka oshirish tizimini yaratish va bitiruvchilarga sport muassasalarida rahbarlik lavozimlarini egallash imkonini berish; sport taʼlimi muassasalari rahbar xodimlari lavozimiga nomzodlar oʻrtasida tanlov asosida saralash amaliyotini joriy qilish va ularni ragʻbatlantirishni kuchaytirish; trener va mutaxassislarning masofaviy malakasini oshirish va qayta tayyorlash tizimi samaradorligini yaxshilash va qamrovini kengaytirish; malaka oshirish va qayta tayyorlash kurslarida oʻqitish mazmuni va metodlarini yangilash, baholash tizimini qayta koʻrib chiqish; oliy taʼlim muassasalarining sport boʻyicha sirtqi taʼlim yoʻnalishlari uchun qabul kvotalarini oshirish, Sport vazirligi tavsiyasi asosida sport mutaxassislariga kuchli ehtiyoj mavjud boʻlgan chekka togʻli va choʻl hududlardagi abituriyentlar uchun imtiyozli qabul kvotalarini belgilash mexanizmini joriy etish; trener va sport mutaxassis xodimlarining yangilangan malaka talablarini joriy qilish; jismoniy tarbiya va sport tizimidagi sport taʼlimi sifatini baholashni tashkil etish maqsadida sportchilarning tayyorgarligi, muassasa samaradorligi darajasini baholashga yoʻnaltirilgan mezonlarni ishlab chiqish; yosh trener va mutaxassislarni kasbiy qoʻllab-quvvatlash mexanizmini takomillashtirish; taʼlim muassasalarida bolalar va oʻsmirlar sport jismoniy tarbiya jamoalarini tashkil etish; oliy taʼlim muassasalarida bodibilding va fitnes klublari tizimini tashkil etish orqali sogʻlom turmush tarzi targʻibotini yoʻlga qoʻyish; barcha turdagi sport taʼlimi muassasalarida imkoniyati cheklangan bolalar uchun jismoniy tarbiya taʼlim dasturlarini ishlab chiqish va joriy etish; jismoniy tarbiya va sport mashgʻulotlarini oʻtkazishda shugʻullanuvchilarning hayoti va sogʻligʻiga xavfsizlikni taʼminlash boʻyicha talablarni belgilash. 5.5. Sport turlarini rivojlantirish, iqtidorli bolalar va yoshlarni tanlash, yuqori malakali sportchilar va sport zaxirasini tayyorlash, sportchilar hamda trenerlarni ijtimoiy himoya qilish va ragʻbatlantirish: a) bolalar va oʻsmirlar sportini rivojlantirish, seleksiya va sifatli sport zaxirasini tayyorlash tizimini rivojlantirish: ilgʻor xalqaro tajribani hisobga olgan holda sportchilar tayyorlash metodologiyasini takomillashtirish, sport turlari boʻyicha terma jamoalar tarkibini sifatli toʻldirish uchun sport zaxirasini shakllantirish va yuqori malakali sportchilarni tayyorlash jarayoniga innovatsion loyihalarni joriy etish; sport musobaqalarini oʻtkazish mexanizmlarini qayta koʻrib chiqish va eng qobiliyatli sportchilarni aniqlashda shaffoflikni taʼminlash, tegishli xalqaro sport federatsiyalar (uyushmalar) reglamentlariga moslashtirish; bolalar va oʻsmirlarning sport bilan muntazam shugʻullanishlarini hamda ularning faol sport faoliyatiga kirishishlarini taʼminlovchi asosiy muassasa hisoblangan sport maktablari tarmogʻini kengaytirish; sport turlari boʻyicha respublika musobaqalarini maktab jamoalari oʻrtasida oʻtkazish tizimini takomillashtirish; aholi sonidan va qiziqishlaridan kelib chiqib sport maktablari sonini oshirish; sport maktablari va ixtisoslashtirilgan bolalar va oʻsmirlar olimpiya zaxiralari maktablarini tashkil etishga qoʻyiladigan talablarni ishlab chiqish; zamonaviy sport texnologiyalarini hisobga olgan holda sport turlari boʻyicha sport maktablarining oʻquv-mashgʻulot dasturlarini ishlab chiqish; iqtidorli sportchilarni aniqlash uchun sport turlari boʻyicha mintaqaviy, respublika saralash musobaqalari, shu jumladan sport maktablari, taʼlim muassasalari va sport klublari oʻrtasida oʻquv-mashq yigʻinlari oʻtkazilishini taʼminlash; sport turlari boʻyicha respublika Oliy sport mahorati maktablarida iqtidorli sportchilarni aniqlash, ularni milliy terma jamoalarga jalb etishga masʼul Bosh trener-seleksioner shtatlarini joriy etish, ularni tayyorlash va qayta tayyorlashni tashkil etish; sport turlari boʻyicha Oʻzbekiston chempionatlari gʻoliblari va sovrindorlarining jahon chempionatlari, Osiyo oʻyinlari va boshqa xalqaro musobaqalarda ishtirokini taʼminlash chora-tadbirlarini koʻrish. b) yoshlar, shu jumladan talabalar sportini rivojlantirish: yoshlarning boʻsh vaqtlarini mazmunli tashkil etish uchun qoʻshimcha sharoitlar yaratish, kibersport turini tizimli rivojlantirish; “Bolalar sport oʻyinlari”ning jamoaviy oʻyin turlari boʻyicha respublika bosqichi gʻoliblariga (1-oʻrin) oliy taʼlim muassasalariga kirish imtihonlarida mutaxassislik fanlaridan maksimal ball olish huquqini beruvchi va uch yil muddat davomida amal qiluvchi sertifikat taqdim qilish; jismoniy tarbiya va sport sohasida yoshlar jamoat tashkilotlari va koʻngillilar harakatini rivojlantirish; Oʻzbekistonda talabalar sportini yanada rivojlantirish, jumladan har bir oliy taʼlim muassasalarida sport klublarini tashkil etish va ularni kamida bitta sport turiga ixtisoslashtirish, shuningdek, “Universiada” sport musobaqalarining barcha bosqichlarini tashkil etish chora-tadbirlarini koʻrish; ixtisoslashtirilgan maktab-internatlari bitiruvchilariga oliy taʼlim muassasasining jismoniy tarbiya va sport yoʻnalishlariga oʻqishga kirishda oʻtkaziladigan kasbiy (ijodiy) imtihonlarda qoʻshimcha ballar koʻrinishida imtiyoz berishni joriy etish; isteʼdodli sportchilarni aniqlash uchun sport turlari boʻyicha respublika musobaqalari oʻtkazilishi, shu jumladan uch bosqichli “Umid nihollari”, “Barkamol avlod” va “Universiada” sport musobaqalarining barcha bosqichlari tanqidiy tahlil qilinishini va monitoring olib borilishini joriy etish. v) trener va oʻqituvchilarni ijtimoiy himoya qilish va ragʻbatlantirishni kuchaytirish: seleksiya boʻyicha trener tomonidan sport maktablariga jalb qilingan sportchilarning natijalariga muvofiq trenerlarni bazaviy tarif stavkasining uch baravarigacha boʻlgan miqdorda ragʻbatlantirish; maktab oʻquvchilari oʻrtasida oʻtkaziladigan jismoniy tarbiya fan olimpiadasi, “Bolalar sport oʻyinlari”ning gʻoliblarini tayyorlagan jismoniy tarbiya fani oʻqituvchilarini hamda sport taʼlimi muassasalari trenerlarini pul mukofotlari bilan ragʻbatlantirish; jismoniy tarbiya fanidan olimpiada, musobaqalar gʻoliblarini tayyorlagan umumiy oʻrta taʼlim maktablarining oʻqituvchilari, sport taʼlimi muassasalarining trenerlarini attestatsiyaga jalb etmagan holda ularga malaka toifalari berish; g) oliy sport yutuqlarini rivojlantirish tizimini takomillashtirish: barcha sport turlari boʻyicha milliy chempionatlar darajasi va sifatini oshirish, xalqaro va mintaqaviy musobaqalarni tashkil etish, nosogʻlom sport raqobatiga va taqiqlangan preparatlar ishlatilishiga qarshi choralar koʻrish; barcha turdagi sport maktablarida seleksiya boʻyicha trener, diyetolog, psixolog, farmakolog, massajchi lavozimlarini joriy etish; hududlarning oʻziga xos xususiyatlari, aholining qiziqishi va xohish-istaklaridan kelib chiqib, har bir tuman (shahar) umumtaʼlim maktablari hamda oliy taʼlim muassasalarini kamida bittadan ustuvor (olimpiya sport turlari), istiqboldagi (sportning oʻyin hamda milliy turlari), ayniqsa, turdosh sport turlariga ixtisoslashtirish; kelgusida oliy taʼlim muassasalari bazasida ixtisoslashtirilgan olimpiya sport turlari boʻyicha terma jamoalarning sport tayyorgarlik markazlarini tashkil etish; respublikada barcha turdagi musobaqalarni toʻrt bosqichda oʻtkazish asosida terma jamoalarning zaxirasini shakllantirish; sport maktablari erishgan natijalarga qarab ular maqomini qayta koʻrib chiqish va belgilash tartibini joriy etish; sport taʼlimi muassasalarini, shu jumladan idoraviy jismoniy tarbiya va sport jamiyatlarini rivojlantirish; jismoniy tarbiya va sport sohasida qoʻshimcha taʼlim tizimini rivojlantirishni ragʻbatlantirish, sport maktablari, shuningdek, seksiyalar va sport klublarini tashkil etish; sport pasportini joriy etish va muntazam ravishda yuritib borish tizimini joriy qilish natijasida sport turi bilan muntazam ravishda shugʻullanib kelayotgan va sport musobaqalarida doimiy ravishda ishtirok etuvchi sportchilar erishgan natijalari, trenerlari va qaysi sport tashkilotlarda faoliyat yuritib kelayotganligi boʻyicha yagona elektron maʼlumotlar bazasini shakllanitirish; sport zaxirasini tayyorlash tizimining nazariy-uslubiy va tibbiy-biologik asoslari sohasida ilmiy tadqiqotlar va ishlanmalar olib borish; tayyorgarlikning jismoniy va texnik xususiyatlari, jismoniy rivojlanish va salomatlik holatini baholash asosida iqtidorli yosh sportchilarni koʻp yillik saralash tizimini ishlab chiqish va joriy etish; yuqori malakali sportchilarni tayyorlash tizimini modernizatsiya qilish, shu jumladan tayyorlash jarayonini boshqarish tizimini takomillashtirish; sportchilarni, shu jumladan imkoniyati cheklangan shaxslarni tayyorlashda hamda tibbiy taʼminlashda innovatsion texnologiyalarni joriy etish; respublikaning togʻli hududlarida sport terma jamoalari uchun Olimpiya oʻyinlariga tayyorgarlik koʻrish markazini qurish; hududlarda qishki olimpiya sport turlari infratuzilmasini yaratish, ushbu sport turlarini ommalashtirish orqali professional sportchilarni tayyorlash tizimini yoʻlga qoʻyish; hududlardagi yetakchi trenerlarning sport turlari boʻyicha Oʻzbekiston sport terma jamoalarida, shuningdek, chet elda amaliyot oʻtash (stajirovka) tizimini yaratish; sport tibbiyoti mutaxassislarini, sport hakamlarini tayyorlash va malakasini oshirish; sportda taqiqlangan vositalar va usullarni qoʻllaydigan shaxslarga nisbatan javobgarlikni kuchaytirish boʻyicha chora-tadbirlarni ishlab chiqish (dopingga qarshi kurashish); sportchilar va murabbiylarni ijtimoiy himoya qilish, ragʻbatlantirish boʻyicha chora-tadbirlar tizimini ishlab chiqish, shu jumladan tayyorlagan sportchilarini boshqa sport taʼlimi muassasasi yoki klublarga oʻtkazgan trenerlarni ragʻbatlantirish tizimini joriy etish. 5.6. Xalqaro sport siyosati va xalqaro sport tashkilotlari bilan hamkorlikni kengaytirish: xalqaro sport tashkilotlarida Oʻzbekiston sport tashkilotlari vakillarining sonini koʻpaytirish boʻyicha harakatlar dasturini ishlab chiqish va amalga oshirish; jismoniy tarbiya va sportni rivojlantirishning asosiy yoʻnalishlari boʻyicha xalqaro sport tashkilotlari bilan hamkorlikni kengaytirish; Osiyo va jahon sport tashkilotlari, shuningdek, boshqa yetakchi mamlakatlarning sport tashkilotlari bilan aloqalarni rivojlantirish; imkoniyati cheklangan shaxslarni birlashtirgan xalqaro sport tashkilotlari bilan hamkorlikni rivojlantirish; sport shou-biznes tashkilotlarini respublikaga jalb etish; birinchi navbatda uzoq vaqt davomida sport yutuqlariga erisha olmayotgan sport turlari boʻyicha respublika sport jamoalari bilan ishlash uchun xalqaro darajadagi yetakchi xorijiy trenerlarni jalb etish; xalqaro maydonda Oʻzbekiston sporti va sportchilarimiz manfaatlarini himoya qilish boʻyicha chora-tadbirlarni amalga oshirish; sport turizmini (ayniqsa ichki) rivojlantirish maqsadida yirik sport obyektlarini mamlakatning ommalashgan turistik yoʻnalishlari xaritalariga kiritish, hududlarning sport brendlarini shakllantirish; sport muxlislarini, jumladan xorijlik sportchi va muxlislarni keng jalb qilish hamda sport infratuzilmasidan samarali foydalanish maqsadida “xospitaliti xizmatlari”ni yoʻlga qoʻyish va “Sport Visa” qoʻshimcha (elektron boʻlmagan) kirish viza tizimini joriy etish. 5.7. Jismoniy tarbiya va sport faoliyatini kadrlar, ilmiy-uslubiy, tibbiy-biologik va antidoping qoʻllab-quvvatlashni rivojlantirish: jismoniy tarbiya va sportni rivojlantirish hamda jismoniy tarbiya-sogʻlomlashtirish va sport inshootlaridan foydalanish boʻyicha turli tashkilotlarning faoliyati samaradorligi koʻrsatkichlarini baholash tizimi va mezonini joriy etish; barcha darajadagi jismoniy tarbiya va sport boshqaruvi tizimini takomillashtirish; jismoniy tarbiya va sport sohasini axborotlashtirish dasturini ishlab chiqish va uni joriy qilish ishlarini tashkil etish; mahalliy davlat hokimiyati organlarining sport sohasidagi faoliyatini takomillashtirish boʻyicha tavsiyalar ishlab chiqish; a) jismoniy tarbiya va sport mutaxassislari hamda zamonaviy fikrlaydigan maʼmuriy kadrlarni tayyorlash: jismoniy tarbiya va sport boʻyicha yuqori malakali trenerlar, hakamlar tayyorlash va malakasini oshirish boʻyicha oʻquv dasturlari va metodologiyasini yangilash, sportchilarning tayyorgarlik jarayoniga ilgʻor innovatsion texnologiyalarni joriy etish, yuqori malakali kadrlar bilan taʼminlash maqsadida intensiv malaka oshirish platformasini yaratish; jismoniy imkoniyati cheklangan shaxslar uchun moslashtirilgan (adaptiv) sport boʻyicha malakali mutaxassislar tayyorlashni tashkil etish; jismoniy tarbiya va sport sohasidagi mutaxassislarning malakasini oshirish, zamonaviy vositalar va usullardan foydalangan holda kasbiy qayta tayyorlash tizimini takomillashtirish; “eng yaxshi jismoniy tarbiya oʻqituvchisi, trener, sportchi, sport shifokori, psixologi va diyetologi” respublika koʻrik-tanlovi oʻtkazilishini tashkil etish; trener-oʻqituvchilar tayyorlashning uzluksiz, koʻp bosqichli tizimini shakllantirish; xizmat koʻrsatuvchi va texnik xodimlarni, shuningdek, turli darajadagi sport tadbirlarini tashkil etish va oʻtkazish boʻyicha mutaxassislarni tayyorlash tizimini ishlab chiqish; yuqori malakali trenerlar, hakamlar tayyorlash va malakasini oshirish boʻyicha oʻquv dasturlari va metodologiyasini yangilash, sportchilarning tayyorgarlik jarayoniga ilgʻor innovatsion texnologiyalarni joriy etish; sport tayyorgarligi eng muvaffaqiyatli tizimga ega boʻlgan mamlakatlardan mutaxassislarni jalb etgan holda, yangicha fikrlaydigan trenerlar va maʼmuriy kadrlarni tayyorlash uchun eng yangi sport texnologiyalaridan foydalanish; jismoniy tarbiya va ommaviy sport sohasidagi maʼmuriy kadrlar tayyorlash jarayoniga sportni boshqarishning maxsus dasturlarini joriy etish; sohaning boshqaruv tizimidagi mutaxassislarini Sport Management (sportni boshqarish), Sport Leadership (sportda rahbarlik qilish), Sport Administration (sport maʼmuriyatchiligi) yoʻnalishlari boʻyicha yetakchi jahon sport markazlarida tajriba orttirishlarini tashkil etish; sport muassasalari rahbarlari oʻrtasida tajriba almashinuvini ragʻbatlantirish, rivojlantirish boʻyicha dasturlarda ularning tizimli ishtirok etishini taʼminlash; b) jismoniy tarbiya va sportni ilmiy-uslubiy, tibbiy-biologik taʼminlash va antidoping choralarini rivojlantirish: jismoniy tarbiya va sport boʻyicha mutaxassislarni ilmiy-uslubiy taʼminlash, jismoniy tarbiya va sport sohasida ilmiy tadqiqotlar oʻtkazish va sportda yuqori natijalarni qoʻlga kiritish boʻyicha ilmiy tavsiyalar ishlab chiqish; jismoniy tarbiya va sport sohasida ilmiy tadqiqotlarni tashkil etish, muvofiqlashtirishni taʼminlash hamda mamlakatimiz sport terma jamoalarini ilmiy-metodik taʼminlash maqsadida Fanlar Akademiyasi bilan hamkorlikni yoʻlga qoʻyish; respublikaning sport sohasidagi olimlarini xalqaro ilmiy va taʼlim dasturlarida ishtirok etishini taʼminlash; sport terma jamoalari va sport zaxiralarini tibbiy-biologik taʼminlash tizimini takomillashtirish; oliy sport yutuqlari va sport zaxirasini tayyorlash, antidoping taʼminotini yaxshilash boʻyicha kompleks chora-tadbirlarni ishlab chiqish; dopingdan foydalanishga qarshi kurashish masalalari boʻyicha Olimpiya va Paralimpiya milliy terma jamoalari, hududiy terma jamoalar murabbiylari va shifokorlarini oʻqitish hamda attestatsiyadan oʻtkazish tizimini ishlab chiqish va amalga oshirish; jismoniy tarbiya va sportda doping vositalari va taqiqlangan usullardan foydalanganlik uchun sportchilar, murabbiylar va tibbiyot xodimlarining javobgarligini kuchaytirish; sport musobaqalarini tibbiy taʼminlash tartibini ishlab chiqish va joriy etish; sport faoliyatini tamomlagan sportchilarni ijtimoiy himoya qilish, shu jumladan samarali reabilitatsiyasini tashkil etish maqsadida har bir hududdagi tibbiyot birlashmalarida sport reabilitatsiyasi boʻlinmalari faoliyatini yoʻlga qoʻyish; sport turlari boʻyicha hududiy terma jamoa aʼzolarini hududiy bolalar koʻp tarmoqli tibbiyot markazlarining oʻsmirlar boʻlimlarida muntazam ravishda chuqurlashtirilgan tibbiy koʻrikdan oʻtkazib borish mexanizmini joriy etish; sport turlari boʻyicha terma jamoalar sportchilari uchun ilmiy-kompleks laboratoriyalar tashkil etish, tayyorgarlik jarayoniga ilgʻor innovatsion texnologiyalarni joriy etish hamda sport sohasida samarali tibbiy va farmakologik taʼminotni yoʻlga qoʻyish; olimpiya sport turlari boʻyicha respublika sport musobaqalarida bosqichma-bosqich doping-test namunalarini olishni yoʻlga qoʻyish; yangilangan oʻquv rejalari va dasturlar talablarini, shuningdek, yetakchi jahon sport markazlarining ilgʻor tajribasini, innovatsion rivojlanishning tegishli ustuvorliklarini hisobga olgan holda, sifati va mazmuniga koʻra zamonaviy oʻquv, oʻquv-metodik va ommaviy adabiyotlarni tayyorlash hamda nashr etishni tashkillashtirish; sportning ommaviy turlari boʻyicha elektron taʼlim resurslarida turli tillarda mashq jarayonlarini oʻtkazish yuzasidan metodik tavsiyalarning respublika ochiq maʼlumotlar bazasini tashkil etish; tibbiyot sohasidagi reabilitatsiya qiluvchi innovatsion usullar va texnologiyalardan keng foydalangan holda sportda intensiv jismoniy yuklamalardan, shuningdek, sportchilar va aholi kasallikni boshdan kechirganidan, jarohatlanganidan keyin tiklash tadbirlarini amalga oshirishda sifatli tibbiy yordam koʻrsatilishini tizimli asosda tashkil etish; sogʻlom turmush tarzining asosi sifatida sogʻlom ovqatlanishning ahamiyatini aholiga keng tushuntirish ishlarini tashkil etish va targʻib qilishni kuchaytirish; almashtirib boʻlmaydigan komponentlar, sport bilan shugʻullanuvchilar uchun maxsus oziq-ovqat mahsulotlari va ovqatga qoʻshiladigan biologik faol qoʻshimchalar bilan boyitilgan oziq-ovqat mahsulotlari ishlab chiqarishni rivojlantirish. 5.8. Jismoniy tarbiya va sport muassasalarining moddiy-texnik bazasini mustahkamlash va ularni moliyalashtirish samaradorligini oshirish: sport sohasi subyektlari faoliyatini monetizatsiya qilish maqsadida “sponsorship” (titul homiylik, reklama distribyutsiyasi, axborot hamkorligi) tizimini yoʻlga qoʻyish hamda televizion translyatsiya media huquqlarini oʻrta va uzoq muddatli shartlarda autsorsing tuzilmalariga oʻtkazib borish; sport lotereyalarini tashkil etish orqali sportni qoʻshimcha moliyalashtirish choralarini koʻrish; xalqaro ilgʻor tajribani hisobga olgan holda bosqichma-bosqich qurilish, rekonstruksiya qilish va kapital taʼmirlash ishlarida ilgʻor texnologiyalar va muhandislik yechimlariga tayanish; sport taʼlimi muassasalarining sport inshootlarini zamonaviy sport anjomlari, jihozlar, oʻquv-uslubiy materiallar, kompyuter va multimedia texnikalari, videokuzatuv tizimlari bilan jihozlashni taʼminlash; sport taʼlimi muassasalarida pullik xizmatlarni koʻrsatish, shuningdek, homiylik va xayriya mablagʻlari orqali budjetdan tashqari jamgʻarmalarni shakllantirish amaliyotini joriy etish; ixtisoslashtirilgan olimpiya zaxiralari maktab-internatlarining moddiy-texnika bazasini mustahkamlash, jumladan sport zallari, yotoqxona, oʻquv binolari qurish, mavjudlarini kapital taʼmirlash va rekonstruksiya qilish; zamonaviy energiya va resurslarni tejaydigan, innovatsion qurilish texnologiyalarini faol joriy etish va ulardan foydalanish asosida sport muassasalari infratuzilmasi binolari va obyektlarini, shuningdek, umumtaʼlim muassasalarining sport inshootlarini bosqichma-bosqich qurish, rekonstruksiya qilish va kapital taʼmirlashni davom ettirish; jismoniy tarbiya va sport obyektlarini qurish, rekonstruksiya qilish hamda mukammal taʼmirlash boʻyicha investitsiya, davlat va boshqa manzilli dasturlarni kelishish; hududlarning oʻziga xos iqlim xususiyatlarini hisobga olib, taniqli xorijiy kompaniyalarning ilgʻor tajribasi asosida qurilish materiallaridan, zamonaviy energiya va resurslarni tejaydigan texnologiyalardan foydalangan holda sport obyektlari loyihalarini ishlab chiqish. 5.9. Davlat-xususiy sheriklik asosida jismoniy tarbiya va sportni yanada rivojlantirish: nodavlat jismoniy tarbiya-sogʻlomlashtirish va sport inshootlarini qurish uchun aholi uchun qulay boʻlgan hududlardan doimiy foydalanishga berilgan yerlarni bepul asosda ijaraga berish; joylarda barpo etiladigan davlat-xususiy sheriklik nodavlat jismoniy tarbiya-sogʻlomlashtirish va sport inshootlari reyestrini shakllantirish orqali ularning tizimli monitoringini olib borish; tadbirkorlik subyektlariga imtiyozli kreditlar ajratilishida amaliy yordam koʻrsatish; mavjud davlat jismoniy tarbiya-sogʻlomlashtirish va sport inshootlarini rekonstruksiya qilish va jihozlash, keyinchalik esa ularni otaliqqa olish sharti bilan nodavlat jismoniy tarbiya-sogʻlomlashtirish va sport inshootlari obyektlarini qurish uchun bepul asosda yer maydonlarini taqdim etish; xususiy sherikning mol-mulki negizida tashkil qilingan nodavlat jismoniy tarbiya-sogʻlomlashtirish va sport inshootlarini moddiy-texnik va moliyaviy taʼminlash; davlat-xususiy sheriklik asosida mahalliy sport mahsulotlarini ishlab chiqarishni yoʻlga qoʻyish, uskunalar, sport kiyimlari tikish, brend va imidj mahsulotlari ishlab chiqarish; jismoniy tarbiya va sportni rivojlantirish va ommalashtirish sohasida oʻz faoliyatini amalga oshirayotgan tadbirkorlik subyektlariga, shu jumladan davlat-xususiy sheriklik mexanizmlari orqali yordam koʻrsatish. 5.10. Sogʻlom turmush tarzining eng muhim tarkibiy qismi sifatida jismoniy tarbiya va sportni targʻib qilish hamda bu jarayonda yuqori darajali axborotlashtirishni va multimedia mahsulotlaridan foydalanishni taʼminlash: jismoniy tarbiya, sport va sogʻlom turmush tarzini targʻib qilishning ustuvor yoʻnalishlarini belgilash; ommaviy axborot vositalarida jismoniy tarbiya va sportni rivojlantirish loyihalarini qoʻllab-quvvatlash; jismoniy tarbiya va sportni targʻib qilish, yetakchi televizion kanallarning sogʻlom turmush tarzini targʻib qilish boʻyicha ishlari sifatini oshirish; sogʻlom turmush tarzi, jismoniy tarbiya va sport sohasida kinematografik, bosma va koʻrgazmali mahsulotlar, teleradiodasturlarni hamda Internet-resurslarni yaratish va tarqatish boʻyicha davlat buyurtmasini shakllantirish; jismoniy tarbiya va sportning maʼnaviy qadriyatlarini, Olimpiya gʻoyalarini targʻib qilish; “Sport barcha uchun” harakati doirasida radio eshittirishlar va televideniyeda axborot-tahliliy koʻrsatuvlar turkumini efirga uzatib borish; jismoniy tarbiya, sport va sogʻlom turmush tarzini targʻib qilish samaradorligini baholab borish; jismoniy tarbiya va sport bilan shugʻullanishni tashkil etishda aholiga axborot yordamini koʻrsatish; taʼlim muassasalarida, ishxonalarda, aholining yashash va dam olish joylarida sogʻlom turmush tarzini targʻib qilish, jismoniy tarbiya va sportni ommalashtirish boʻyicha chora-tadbirlar tizimini ishlab chiqish; yosh avlod oʻrtasida jismoniy tarbiya va sportni, ayniqsa, jismoniy sogʻlomlashtirish, sogʻlom turmush tarzini targʻib qilishda Internet imkoniyatlaridan keng foydalanish; sport targʻibotiga yetakchi sport mutaxassislari, sportchilar, siyosatchilar, jamoat arboblari, aktyorlarni faol jalb etish, sogʻlom turmush tarzi va sport bilan shugʻullanishni targʻib qilishda ijtimoiy reklamadan foydalanish; mamlakatda va chet elda jismoniy tarbiya va sportni rivojlantirishning ilgʻor tajribalarini ommalashtirish boʻyicha tadbirlar oʻtkazish; sport va sogʻlom turmush tarzini targʻib qilish va reklama qilishni takomillashtirish; aholini jismoniy tarbiya va sport bilan shugʻullanishga jalb etish va targʻib qilish boʻyicha ilmiy-uslubiy, ijtimoiy-ommabop materiallar hamda qoʻllanmalarni nashr etish; ilgʻor xorijiy tajriba asosida jismoniy tarbiya va ommaviy sport sohasida axborot va statistika maʼlumotlarini toʻplash hamda ularni puxta ishlash tizimi va usullarini takomillashtirish. 6. Konsepsiya doirasida belgilangan vazifalarni bajarish orqali Oʻzbekiston Respublikasida jismoniy tarbiya va sport sohasini 2025-yilgacha rivojlantirishda quyidagi koʻrsatkichlarga erishish nazarda tutiladi: mamlakat aholisining salomatlik darajasini yaxshilashga erishiladi; jismoniy tarbiya va sport bilan muntazam shugʻullanadigan aholining umumiy soni 30 foizgacha, oʻquvchi va talabalarning umumiy soni 20 foizgacha oshiriladi; oliy taʼlim muassasalari va umumtaʼlim maktablari sport inshootlaridan foydalanish samaradorligi 60 foizgacha oshiriladi; sport taʼlimi muassasalarida trener va mutaxassislarning sifat tarkibi, xususan oliy maʼlumotli xodimlar soni bosqichma-bosqich 51 foizdan 80 foizgacha yetkaziladi; Sport vazirligi tizimidagi ixtisoslashtirilgan maktab-internatlaridagi oliy toifali trener-oʻqituvchilar hissasi 72 foizgacha oshiriladi; Oʻzbekiston sport terma jamoasining Olimpiya va Paralimpiya oʻyinlari, jahon, qitʼa va Osiyo sport musobaqalarida muvaffaqiyatli ishtirok etishi taʼminlanadi; Oʻzbekistonda Osiyo, Jahon chempionati, Osiyo va Jahon kubogi nufuzli xalqaro sport musobaqalarini oʻtkazish koʻrsatkichlari 34 taga oshiriladi; sport taʼlimi va tayyorgarligi tizimining mazmuni sifat jihatidan yaxshilanadi, sport maktablarida ustuvor olimpiya sport turlari boʻyicha boʻlimlarni ochish orqali sport turlari ulushi 32 taga oshiriladi; iqtidorli sportchi-yoshlarni saralash va ularni milliy terma jamoalarga jalb etishgacha boʻlgan jarayon bosqichma-bosqich, tizimli amalga oshiriladi; sportchilar faoliyati va erishayotgan sportdagi yutuqlari toʻgʻrisida muntazam yangilanib boriladigan yagona elektron maʼlumotlar bazasi shakllantiriladi; sport taʼlimi muassasalarining moddiy-texnika bazasini mustahkamlash va mablagʻ bilan taʼminlash samaradorligi oshiriladi, davlat-xususiy sheriklikni rivojlantirish hisobiga davlat taʼlimi tizimida sogʻlom raqobat muhiti yaratiladi; yoshlarni tarbiyalash va ularning bandligini taʼminlashda “taʼlim muassasasi-sport maktabi va oliy sport” tamoyilida uzviylik tizimi joriy etiladi; samarali faoliyat koʻrsatayotgan sport maktablariga olimpiya zaxiralari sport maktablari maqomi beriladi; sohada faoliyat koʻrsatishning jozibadorligi, sport taʼlimi muassasalari mutaxassis va xodimlarining mehnatiga haq toʻlash, moddiy ragʻbatlantirish va ijtimoiy himoya qilish darajasi oshiriladi; oliy taʼlim muassasalarida “Jismoniy tarbiya va sport sohasida boshqaruv” yoʻnalishi boʻyicha kadrlar tayyorlash yoʻlga qoʻyiladi. T/r Koʻrsatkichlar nomi Oʻlchov birligi Yillar kesimida 2020 2021 2022 2023 2024 2025 I. Aholi oʻrtasida jismoniy tarbiya va sportni ommaviyligini oshirish 1. Jismoniy tarbiya va sport bilan muntazam shugʻullanadigan aholining umumiy soni. Foizda 18 20 24 26 28 30 2. Jismoniy tarbiya va sport bilan shugʻullanayotgan oʻquvchi va talabalarning umumiy soni. Foizda (oʻquvchi va talabalarning umumiy soniga nisbatan) 11 12 14 16 18 20 3. Aholining jismoniy tayyorgarligi va salomatligi darajasini oshirish. Foizda (aholining soniga nisbatan) 15 18 22 25 28 30 4. Oliy taʼlim muassasalari talabalari oʻrtasida “Talabalar sport oʻyinlari”ni oʻtkazish. Oliy taʼlim muassasalari 25 30 35 40 45 50 Ishtirokchilar soni (ming) 65 78 91 104 147 130 5. Aholi oʻrtasida “Yoshlar haftaligi”, “Xotin qizlar haftaligi”, “Mahalla va Nuroniylar haftaligi”, “Taʼlim muassasalari haftaligi” tadbirlarini tashkil etish. Musobaqalar soni 36000 38000 40000 42000 44000 46000 Ishtirokchilar soni (mln) 2,8 3 3,2 3,5 3,8 4 6. “Armiya oʻyinlari” dasturiga kiritilgan sport turlari boʻyicha sport musobaqalarini tashkil etish. Musobaqalar soni 24 26 28 30 32 34 Jalb etilganlar soni 1800 1950 2100 2250 2400 2550 7. Oliy taʼlim muassasalari va umumtaʼlim maktablari sport inshootlaridan samarali foydalanish. Foizda (foydalanish darajasi) 37 40 45 50 55 60 II. Cport turlarini rivojlantirish, iqtidorli yoshlarni tanlash, yuqori malakali sportchilar va sport zaxirasini tayyorlash choralarini koʻrish 8. Sport terma jamoalarini xalqaro sport musobaqalarida ishtirokini taʼminlash. Musobaqalar soni 230 235 240 245 250 255 9. Oʻzbekistonda Osiyo, Jahon chempionati, Osiyo va Jahon Kubogi nufuzli xalqaro sport musobaqalarini oʻtkazish. Musobaqalar soni 24 25 28 30 32 34 10. Sport turlari boʻyicha xalqaro federatsiyalar va yirik sport tashkilotlari bilan aloqalarni yoʻlga qoʻyish, terma jamoalar bilan ishlaydigan trenerlar va boshqa mutaxassislar malakasini oshirish va amaliyot (stajirovka) oʻtashlarini tashkillashtirish. Malakasini oshirganlar soni 10 15 20 25 33 40 11. Sport pasportini berish orqali sport turi bilan muntazam ravishda shugʻullanib kelayotgan va sport musobaqalarida doimiy ravishda ishtirok etuvchi sportchilar yagona maʼlumot bazasini shakllantirish. Foizda (sportchilar soniga nisbatan) 10 20 35 55 75 100 12. Sport va ommaviy jismoniy tarbiya tadbirlarning respublika kalendar rejasini moliyalashtirish orqali musobaqalar sonini oshirish. Musobaqalar soni 530 530 530 530 530 530 III. Jismoniy tarbiya va sport sohasida kadrlarni tayyorlash, qayta tayyorlashvamalakasinioshirishnitakomillashtirish 13. Sport taʼlimi muassasalarida trener va mutaxassislarning sifat tarkibini, xususan oliy maʼlumotli xodimlar sonini bosqichma-bosqich oshirish. Foizda (jami trenerlarsoniganisbatan) 54 58 62 69 74 80 14. Sport taʼlimi muassasalarida faoliyat yuritayotgan sport hakamlarini tayyorlash va malakasini oshirish. Foizda (jami trenerlarsoniganisbatan) 3 4 5 6 7 8 15. Oliy maʼlumotli jismoniy tarbiya va sport kadrlarga ehtiyojni toʻldirish maqsadida Oʻzbekiston davlat jismoniy tarbiya va sport universiteti hamda uning filialiga qabul koʻrsatkichlarini oshirish. Bakalavriat 1250 1300 1350 1400 1450 1500 Magistratura 100 120 120 120 120 120 Sirtqi 650 650 650 650 650 650 Maxsus sirtqi 550 550 550 550 550 550 T/r Tadbir nomi Amalga oshirish mexanizmi Ijro muddati Moliyalashtirish manbalari Masʼul ijrochilar I. Hududlarda sport turlarini yanada rivojlantirish va ommalashtirish 1. Hududlarda sport musobaqalarini yuqori saviyada oʻtkazish. Sport musobaqalarini yuqori saviyada oʻtkazish boʻyicha zarur chora-tadbirlarni amalga oshirish. Shu jumladan: 1) kurash boʻyicha erkaklar va ayollar oʻrtasida Oʻzbekiston chempionati (Toshkent viloyati); 2) badminton boʻyichaerkaklar va ayollar oʻrtasida shaxsiy-jamoaviy Oʻzbekiston chempionati (Toshkent va Buxoro shaharlari); 3) dzyudo boʻyichaOʻzbekiston chempionati (Buxoro viloyati); 4) badiiy gimnastika boʻyichaOʻzbekiston chempionatlari (Buxoro, Navoiy, Namangan va Toshkent viloyatlari); 5) voleybol boʻyicha erkaklar va ayollar oʻrtasida Oʻzbekiston chempionatlarini (Buxoro, Namangan, Navoiy, Samarqand, Fargʻona va Toshkent shaharlari); 6) velosport boʻyicha Oʻzbekiston chempionati (Toshkent shahri); 7) shaxmat boʻyichaumumtaʼlimmaktablari oʻquvchilari oʻrtasidaOʻzbekiston chempionati (rapid, blits va standart)(Samarqand shahri); 8) stol tennisi boʻyichaerkaklar va ayollar oʻrtasida Oʻzbekiston chempionati (Fargʻona viloyati); 9) yengil atletika boʻyichaOʻzbekiston chempionatlari (Urganch va Toshkent shaharlari); 10) boks boʻyicha erkaklar va ayollar oʻrtasida Oʻzbekiston chempionatlari (respublika boʻyicha). Fevral Fevral Fevral Mart Iyul Sentabr Oktabr Noyabr Dekabr Dekabr Jismoniy tarbiyava sport vazirligi, Milliy Olimpiya qoʻmitasi, sport federatsiyalariga(uyushmalariga) ajratilgan mablagʻlar doirasida Jismoniy tarbiya va sport vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar, idoralar, xoʻjalik birlashmalari, yirik korxonava tashkilotlar, Milliy Olimpiya qoʻmitasi, sport federatsiyalari (uyushmalari) 3. Beshta muhim tashabbusni amaliyotga toʻliq joriy etishni taʼminlash. 1. Ikkinchi tashabbus doirasida tizimli ravishda “Yoshlar haftaligi”, “Mahalla va nuroniylar haftaligi”, “Taʼlim muassasalari haftaligi”, “Xotin-qizlar haftaligi” musobaqalarining kalendar rejasini tasdiqlash. 2. Mahallalar, taʼlim muassasalari, korxona va tashkilotlarda aholi oʻrtasida 5 500 dan ortiq ommaviy sport musobaqalari va tadbirlarini tizimli ravishda oʻtkazish orqali aholining keng qatlamlarini ommaviy jismoniy tarbiya va sportga jalb etilishini taʼminlash. Oʻtkaziladigan musobaqalarga aholining 30 foizini qamrab olish, jismoniy tarbiya va sport bilan muntazam shugʻullanadigan aholining umumiy sonini 18 foizga yetkazish. Yanvar Yil davomida Ijrochilar mablagʻlari Jismoniy tarbiyava sport vazirligi, Qoraqalpogʻiston Respublikasi Vazirlar Kengashi, viloyatlarva Toshkent shahar hamda tuman (shahar) hokimliklari, vazirliklar,idoralar, xoʻjalik birlashmalari,yirik korxonava tashkilotlar 4. Vazirliklar, idoralar va xoʻjalik birlashmalari hamda hududlardagi yirik korxonalar va tashkilotlarda xodimlarni jismoniy rivojlantirish, sogʻlom turmush tarziga oʻrgatish, jismoniy tarbiya koʻnikmasini shakllantirish va sportning ommaviyligini taʼminlash yuzasidan chora-tadbirlarni amalga oshirish. 1. Hududlar kesimida barcha korxona va tashkilotlar, davlat muassasalari xodimlari oʻrtasida sport turlari boʻyicha “Bosh vazir kubogi”, “Hokim kubogi”, “Rahbar kubogi”, “Doʻstlik spartakiadasi” sport musobaqalarini oʻtkazish. 2. Tizimli ravishda har bir tuman shaharda “Maktablar ligasi”, “Sport maktablari ligasi”, “Professional futbol maktablari ligasi”, mahalla yoshlari oʻrtasida “Mahallada futbol”, “Futbolimiz kelajagi”, “Charm-toʻp” futbol musobaqalarini oʻtkazish. 3. Tadbirlarning oʻz vaqtida va sifatli bajarilishi boʻyicha hududlar, vazirliklar, idoralar va xoʻjalik birlashmalari hamda korxona va tashkilotlar rahbarlari faoliyatining natijadorligini har chorakda bir marta muhokama qilishni amaliyotga joriy etish. 1-martdan boshlab 1-apreldan boshlab Ijrochilar mablagʻlari Jismoniy tarbiyava sport vazirligi, vazirliklar, idoralar, xoʻjalik irlashmalari, yirik korxonava tashkilotlar 5. Joylardagi urf-odat tusiga kirgan milliy xalq oʻyinlari hamda milliy qadriyatlarni qayta tiklash, aholining keng qatlamini ayniqsa, yoshlarni milliy sport turlari va xalq oʻyinlariga boʻlgan qiziqishlarini oshirish. 1. Mamlakatning bayram sanalarida, jumladan, 21-mart “Navroʻz” umumxalq bayrami arafasida milliy va xalq oʻyinlari boʻyicha barcha hududlarda sport musobaqalari va festivallarini tashkil etish. 2. Yoshlar oʻrtasida milliy sport turlari va xalq oʻyinlarini keng targʻib qilish maqsadida milliy kurash, uloq-koʻpkari, chillak, mindi, lanka, beshtosh, varrak uchirish kabi musobaqalarni oʻtkazish. 1-fevraldan boshlab yil davomida Ijrochilar mablagʻlari Qoraqalpogʻiston Respublikasi Vazirlar Kengashi, viloyatlarva Toshkent shahar hamda tuman (shahar) hokimliklari 6. 2021-yil uchun sport va ommaviy jismoniy tarbiya tadbirlari respublika kalendar rejasini shakllantirish va tasdiqlash. 1. Sport federatsiyalari (uyushmalari) va jismoniy tarbiya-sport tashkilotlarining taqdimnomalarini umumlashtirish. 2. Sport federatsiyalari (uyushmalari) va jismoniy tarbiya-sport tashkilotlarining taqdimnomalari boʻyicha 2021-yil uchun sport va ommaviy jismoniy tarbiya tadbirlari respublika kalendar rejasini shakllantirish va tasdiqlash. 1-noyabrga qadar 15-noyabrga qadar Jismoniy tarbiyava sport vazirligi, Milliy Olimpiya qoʻmitasi, sport federatsiyalariga(uyushmalariga) ajratilgan mablagʻlar doirasida Jismoniy tarbiyava sport vazirligi,Moliya vazirligi 7. 2021-yil uchun sport va ommaviy jismoniy tarbiya tadbirlari respublika kalendar rejasi asosida hududiy va tuman (shahar) kalendar rejalarini tasdiqlash. 2021-yil uchun sport va ommaviy jismoniy tarbiya tadbirlari respublika kalendar rejasi asosida hududiy (viloyat, tuman, shahar) kalendar rejalarini ishlab chiqish va tasdiqlash. 1-dekabrga qadar Qoraqalpogʻiston Respublikasining budjeti, viloyatlarva Toshkent shahar mahalliy budjetlari va tuman (shahar) budjetlarigaajratilgan mablagʻlar doirasida Qoraqalpogʻiston Respublikasi Vazirlar Kengashi, viloyatlarva Toshkent shahar hamda tuman (shahar) hokimliklari 8. Aholining jismoniy tayyorgarligi va salomatligi darajasini belgilovchi “Jismoniy tayyorgarlik darajasi” sinovlarini joriy qilish. 1. Oʻzbekiston Respublikasi Vazirlar Mahkamasi qarori loyihasini kiritish. Bunda: jismoniy tayyorgarlik darajasini aniqlovchi mezonlarni murakkablik darajasini maxsus jismoniy tayyorgarlik talab etiladigan vazirlik va idoralar uchun alohida hamda aholining barcha qatlamlari uchun yosh toifalarini inobatga olgan holda alohida belgilash; aholining keng qatlamlari, ayniqsa yoshlarni sogʻlom boʻlishga, ularning sport bilan chiniqishiga, jismoniy tarbiya va sportni kundalik turmush tarziga aylantirish; aholining jismoniy tarbiya va sport bilan shugʻullanishi boʻyicha bilim va koʻnikmalarni oshirish; respublikaning chekka hududlarida sogʻlomlashtirish ishlarini rivojlantirish; oʻsib kelayotgan yosh avlodning sogʻlom turmush tarziga amal qilishini nazarda tutish. 2. “Jismoniy tayyorgarlik darajasi” jismoniy tayyorgarlik sinovlarini oʻtkazishni joriy etish orqali 4,9 mln nafar (jami aholi soniga nisbatan 15 foiz) aholining jismoniy tayyorgarligi va salomatligi darajasini oshirish. 2020-yil1 noyabrga qadar Yil davomida Ijrochilar mablagʻlari Qoraqalpogʻiston Respublikasi Vazirlar Kengashi, viloyatlarva Toshkent shahar hamda tuman (shahar) hokimliklari, Jismoniy tarbiyava sport vazirligi, Xalq taʼlimi vazirligi, Sogʻliqni saqlash vazirligi, manfaatdor vazirlikva idoralar 9. Sportchi yoshlarni saralash va iqtidorli sportchilarni tanlab olish, sport zaxirasini shakllantirish tizimini yoʻlga qoʻyish, yoshlar orasida ommalashtirish, yuqori natijalarga erishishni taʼminlashga qaratilganchora-tadbirlarni amalga oshirish. 1. Oʻquvchi-yoshlarni sport bilan muntazam shugʻullanishlari uchun zarur sharoitlar yaratish maqsadida 9 ta shahar, 26 ta chekka tuman, qishloqlarda yangidan 36 ta bolalar-oʻsmirlar sport maktablari tashkil etish. Bunda, 540 nafar trenerlarni ish bilan taʼminlash, bir kunda qoʻshimcha ravishda 30 384 nafar oʻquvchi-yoshlarni sport bilan muntazam ravishda shugʻullanishga jalb qilishni nazarda tutish. 2. Sport maktablari erishgan natijalariga koʻra ularning maqomini qayta koʻrib chiqish va belgilash tartibini nazarda tutuvchi Hukumat qarori loyihasini ishlab chiqish va Oʻzbekiston Respublikasi Vazirlar Mahkamasiga kiritish. 1-martga qadar 1-mayga qadar Oʻzbekiston Respublikasi Davlat budjeti mablagʻlari Jismoniy tarbiyava sport vazirligi, Moliya vazirligi Jismoniy tarbiyava sport vazirligi 10. Maʼnaviy barkamol, jismoniy va ruhiy jihatdan sogʻlom, vatanparvar insonni tarbiyalash va voyaga yetkazish, Vataniga xizmat qilishga fidoyi boʻlgan nomzodlarni maqsadli va tizimli ravishda tayyorlashni taʼminlash boʻyicha amalga oshirilayotgan ishlar samaradorligini oshirish. Huquqni muhofaza qilish organlari va Qurolli Kuchlar tizimidagi taʼlim muassasalari, jumladan, “Temurbeklar maktabi” oʻquvchi-talabalari uchun “Armiya oʻyinlari” dasturiga kiritilgan sport turlari boʻyicha fakultativ mashgʻulotlar va toʻgaraklar faoliyatini yoʻlga qoʻyish. 1-dekabrga qadar Ijrochilar mablagʻlari Mudofaa vazirligi, Milliy gvardiya, Davlat xavfsizlik xizmati, Ichki ishlar vazirligi, Favqulodda vaziyatlar vazirligi, manfaatdor vazirlikva idoralar II. Xalqaro musobaqalarda sportchilarning muvaffaqiyatli ishtirokini taʼminlash 11. Tokio shahrida (Yaponiya) 2020-yilda oʻtkaziladigan XXXII yozgi Olimpiya va XVI Paralimpiya oʻyinlarida sportchilarning muvaffaqiyatli ishtirokini taʼminlash. 1. Sport turlari boʻyicha federatsiyalar va mahalliy hokimliklar bilan birgalikda sportchilarning Olimpiadaga litsenziyani qoʻlga kiritishlari uchun zarur shart-sharoitlar yaratilishini qatʼiy nazoratga olish, bu borada rejalashtirilgan har bir sport turi boʻyicha litsenziyalarning olinishi jarayonini har 15 kunda muhokama qilib borish. Har 15 kunda Oʻzbekiston Respublikasi Davlat budjeti mablagʻlari Jismoniy tarbiyava sport vazirligi, Milliy Olimpiya qoʻmitasi, Qoraqalpogʻiston Respublikasi Vazirlar Kengashi, viloyatlarva Toshkent shahar hokimliklari Jismoniy tarbiyava sport vazirligi, Milliy Olimpiya qoʻmitasi, Moliya vazirligi 12. Parij shahrida (Fransiya) 2024-yilda oʻtkaziladigan XXXIII yozgi Olimpiya va XVII Paralimpiya oʻyinlariga tayyorgarlik koʻrish. Oʻzbekiston Respublikasi Prezidenti qarori loyihasini kiritish. Bunda, shu jumladan Oʻzbekiston sportchilarini Parij shahrida (Fransiya) 2024-yilda oʻtkaziladigan XXXIII yozgi Olimpiya va XVII Paralimpiya oʻyinlariga tayyorlash toʻrt yillik dasturini ishlab chiqish va tasdiqlash. 1-dekabrga qadar Oʻzbekiston Respublikasi Davlat budjeti mablagʻlari Jismoniy tarbiyava sport vazirligi, Milliy Olimpiya qoʻmitasi, Moliya vazirligi 13. Turkiyada boʻlib oʻtadigan Butunjahon koʻchmanchi xalqlar oʻyinlarida sportchilarning munosib ishtirokini taʼminlash. 1. Oʻzbekiston sport terma jamoasi tarkibini shakllantirish. 2. Oʻquv-mashgʻulot yigʻinlarini oʻtkazish. 1-dekabrga qadar Oʻzbekiston Respublikasi Davlat budjeti mablagʻlari Jismoniy tarbiyava sport vazirligi, Milliy Olimpiya qoʻmitasi, Moliya vazirligi, sport federatsiyalari (uyushmalari) III. Sport infratuzilmasini rivojlantirish, soha mutaxassislarini tayyorlash va ragʻbatlantirish 14. Sport infratuzilmasini yanada rivojlantirish. 1. Bir kunda 23 920 nafar yoshlarni qamrab olish imkoniyatiga ega boʻlgan 44 ta zamonaviy sport inshootlarini foydalanishga topshirish va xalqaro talablar asosida asbob-uskuna va inventarlar bilan jihozlash. 2. Bir kunda 6 600 nafar oʻquvchilarni qamrab olish imkoniyatiga ega boʻlgan 55 ta umumtaʼlim maktablarida zamonaviy sport zallari barpo etish. Yil davomida Oʻzbekiston Respublikasi Davlat budjeti mablagʻlari Jismoniy tarbiyava sport vazirligi, Xalq taʼlimi vazirligi, Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hamda tuman (shahar) hokimliklari 15. Respublikada sportning jamoaviy oʻyin turlarini yanada rivojlantirish, federatsiyalar va uning hududiy boʻlimlari moddiy-texnika bazasini holatini yanada mustahkamlash va zamonaviy infratuzilmani yaratish, sport anjomlari va uskunalari bilan jihozlash, sport taʼlim muassasalarini sportning oʻyin turlari boʻyicha malakali kadrlar bilan taʼminlashga alohida eʼtibor qaratish. Oʻzbekiston Respublikasi Vazirlar Mahkamasi qarori loyihasini kiritish. Bunda: boshqaruv tizimini takomillashtirish; rivojlantirishga yoʻnaltirilgan normativ hujjatlarni ishlab chiqish va yanada takomillashtirish; mavjud moddiy-texnika bazasini mustahkamlash, ularni zamonaviy sport uskunalari va anjomlari bilan taʼminlash, sport turizmini rivojlantirish; kadrlar salohiyatini yanada oshirish, yuqori malakali, chuqur kasbiy bilimlarga ega boʻlgan malakali trenerlarni tayyorlash, qayta tayyorlash, ularni ilmiy-uslubiy taʼminlash va tibbiy xizmatni rivojlantirish nazarda tutiladi. 1-dekabrga qadar — Jismoniy tarbiyava sport vazirligi, manfaatdor vazirlikva idoralar 16. Sport turi bilan muntazam ravishda shugʻullanib kelayotgan va sport musobaqalarida doimiy ravishda ishtirok etuvchi sportchilarning yagona maʼlumot bazasini shakllantirish maqsadida sport pasportini joriy etish va muntazam ravishda yuritib borish tizimini joriy qilish. Sport pasportini plastik kartochka shaklida yuritishni joriy etish va muntazam ravishda yuritib boriladigan elektron tizimni joriy qilish. 1-aprelga qadar Jismoniy va yuridik shaxslar Jismoniy tarbiyava sport vazirligi, Sertifikatsiyalash va kompyuterlashtirish markazi 17. Takliflar asosida hududlarning oʻziga xos xususiyatlaridan kelib chiqib, har bir oliy taʼlim muassasalarini maʼlum bir sport turiga ixtisoslashtirish. 1. Hududlarning oʻziga xos xususiyatlari, aholining qiziqishi va xohish-istaklaridan kelib chiqib, har bir oliy taʼlim muassasasi va umumtaʼlim maktablarini maʼlum bir sport turiga ixtisoslashtirish. 2. Ixtisoslashtirilgan tuman (shahar), umumtaʼlim maktablari hamda oliy taʼlim muassasalarini sport turlari boʻyicha federatsiyalar (uyushmalar) tomonidan metodik taʼminlash va sport infratuzilmasini rivojlantirishga koʻmaklashish. 1-iyunga qadar 1-avgustga qadar Ijrochilar mablagʻlari Jismoniy tarbiyava sport vazirligi, Oliy va oʻrta maxsus taʼlim vazirligi, Xalq taʼlimi vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 18. Jismoniy tarbiya va sport yoʻnalishidagi bakalavriat taʼlim yoʻnalishlari va magistratura mutaxassisliklarining davlat taʼlim standartlari, malaka talablari va fan dasturlarini takomillashtirish. Jismoniy tarbiya va sport yoʻnalishidagi bakalavriat va magistratura mutaxassislariga maʼlum bir sport turi boʻyicha taʼlim berish va ixtisosligi boʻyicha diplom berish amaliyotini joriy etish. 2020/2021 oʻquv yiliga qadar — Oliy va oʻrta maxsustaʼlim vazirligi, Xalq taʼlimi vazirligi, Jismoniy tarbiyava sport vazirligi 19. Sport sohasidagi yutuqlarni munosib ravishda ragʻbatlantirish tizimini yanada takomillashtirish. 1. Pedagog kadrlarga malaka toifalari berish tizimini tubdan qayta koʻrib chiqish orqali takomillashtirish toʻgʻrisidagi Oʻzbekiston Respublikasi Vazirlar Mahkamasining qarori loyihasini kiritish. Bunda, umumtaʼlim maktablarining jismoniy tarbiya fani oʻqituvchilariga ular tayyorlagan oʻquvchilarning erishgan amaliy mashgʻulotlari natijalari asosida malaka toifalarini berish tizimini joriy etishni nazarda tutish. 2. Quyidagilarni belgilangan tartibda amaliyotga joriy etish: Sport sohasidagi yutuqlarni munosib ravishda ragʻbatlantirish maqsadida “Bolalar sport oʻyinlari”ning jamoaviy oʻyin turlari boʻyicha respublika bosqichi gʻoliblariga (1-oʻrin) oliy taʼlim muassasalariga kirish imtihonlarida soha boʻyicha mutaxassislik fanidan maksimal ball olish huquqini beruvchi, uch yil muddat davomida amal qiluvchi sertifikat taqdim qilish. Ushbu musobaqa gʻolib va sovrindorlarini (1 — 3 oʻrin) tayyorlagan jismoniy tarbiya fani oʻqituvchilariga mehnatga haq toʻlashning eng kam miqdorining 6 baravarigacha miqdorida bir martalik pul mukofotlari bilan taqdirlashni yoʻlga qoʻyish; Umumiy oʻrta taʼlim maktablari oʻquvchilari oʻrtasida oʻtkaziladigan jismoniy tarbiya fan olimpiadasining gʻolib va sovrindorlarini tayyorlagan jismoniy tarbiya fani oʻqituvchilari va sport taʼlim muassasalarining trenerlarini malaka attestatsiyasiga jalb etmasdan ularga navbatdagi malaka toifalarini toʻgʻridan-toʻgʻri berish; Respublika (1-oʻrin) va xalqaro musobaqalarda (Olimpiya va Paralimpiya oʻyinlarida, Osiyo va Paraosiyo oʻyinlarida, jahon chempionatida va Osiyo chempionatida 1 — 3-oʻrinlar) gʻolib chiqqan oliy taʼlim muassasalari talabalarini tayyorlagan jismoniy tarbiya va sport yoʻnalishidagi kafedralar oʻqituvchilariga navbatdagi ilmiy unvonlarni (dotsent, professor) toʻgʻridan-toʻgʻri berish. 1-aprelga qadar Fevral oyidan boshlab — Oʻzbekiston Respublikasi Davlat budjeti mablagʻlari Xalq taʼlimi vazirligi, Oliy va oʻrta maxsustaʼlim vazirligi, Jismoniy tarbiyava sport vazirligi Jismoniy tarbiyava sport vazirligi, Xalq taʼlimi vazirligi, Oliy va oʻrta maxsustaʼlim vazirligi, Moliya vazirligi 20. Ilgʻor xalqaro taʼlim standartlari va talablarini inobatga olgan holda jismoniy tarbiya va sport sohasida kadrlar tayyorlash tizimini kengaytirish va sifatini oshirish. 1. Toshkent tibbiyot akademiyasi, Toshkent farmatsevtika instituti va boshqa shu yoʻnalishlardagi oliy taʼlim muassasalarida sport tibbiyoti, farmakologiyasi, reabilitologiyasi, psixologiyasi va diyetologiyasi boʻyicha malakali mutaxassislarni tayyorlashni yoʻlga qoʻyish. 2. Rossiya Federatsiyasining P.F. Lesgaft nomidagi Milliy davlat jismoniy tarbiya, sport va sogʻlomlashtirish universitetining qoʻshma fakultetini tashkil etish va “sport psixologiyasi”, “sportchilarni tayyorlash” yoʻnalishlari boʻyicha magistrlar tayyorlashni yoʻlga qoʻyish. 3. Oliy taʼlim muassasalarining jismoniy tarbiya va sport yoʻnalishlari bitiruvchilariga jismoniy tarbiya oʻqituvchisi va ixtisoslashgan sport turi boʻyicha trener kvalifikatsiyasini berish amaliyotini joriy etish. 4. Jismoniy tarbiya va sport yoʻnalishidagi bakalavriat taʼlim yoʻnalishlari va magistratura mutaxassisliklarining davlat taʼlim standartlari, malaka talablari va fan dasturlarini takomillashtirish. 5. Sport taʼlim muassasalarini oliy maʼlumotli trenerlar bilan taʼminlash darajasini 54 foizga yetkazish. 2020/2021 oʻquv yilidanboshlab 1-aprelga qadar Yil davomida Oʻzbekiston Respublikasi Davlat budjeti mablagʻlari Jismoniy tarbiyava sport vazirligi, Sogʻliqni saqlash vazirligi, Oliy va oʻrta maxsustaʼlim vazirligi, Farmatsevtika tarmogʻini rivojlantirish agentligi 21. Sovrindor sportchilarni tayyorlaganligi uchun trenerlarni qoʻshimcha moddiy ragʻbatlantirish. Oʻzbekiston Respublikasi Vazirlar Mahkamasining qarori loyihasini kiritish. Bunda: sport tayyorgarligidan oʻtayotgan oʻquvchi-sportchining sportdagi natijalari yaxshilanganda va u boshqa yuqori darajadagi sport taʼlimi muassasasiga oʻtkazilganda, uni tayyorlagan trenerga mukofot puli toʻlash; sportchini yangi qabul qilingan sport taʼlim muassasasidagi (yangi) trenerlarga uning ishtirokida erishgan keyingi natijalari boʻyicha ustamalar belgilashni nazarda tutish. 1-fevraldan boshlab Jismoniy tarbiyava sport vazirligiga Ajratilgan mablagʻlar doirasida Jismoniy tarbiyava sport vazirligi, Oliy va oʻrta maxsustaʼlim vazirligi,Moliya vazirligi 23. Oʻzbekistonda Paralimpiya harakatini yanada rivojlantirish. 1. Oʻzbekiston Respublikasi Vazirlar Mahkamasining qarori loyihasini tayyorlash. 2. Qaror loyihasini tegishli vazirlik va idoralar bilan kelishilgan holda belgilangan tartibda Vazirlar Mahkamasiga kiritish. 1-oktabrga qadar — Jismoniy tarbiyava sport vazirligi, Oʻzbekiston Milliy Paralimpiya assotsiatsiyasi, Moliya vazirligi, Sogʻliqni saqlash vazirligi, manfaatdor vazirlik va idoralar 24. Oʻzbekiston Respublikasi Jismoniy tarbiya va sport vazirligi tizimidagi sport muassasalariva sport inshootlarida pullik xizmat koʻrsatish tartibini takomillashtirish. Oʻzbekiston Respublikasi Vazirlar Mahkamasining qarori loyihasini kiritish. Bunda, 2021-yil yanvar oyidan boshlab davlat sport muassasalarida: abonement va unga toʻlanadigan mablagʻlar hisobi boʻyicha yagona maʼlumotlar axborot tizimini ishlab chiqish; kirishni qatʼiy elektron abonement (QR-kod yoki chip) asosida joriy etish; koʻrsatiladigan xizmat turlari va narxlarini belgilash tartibi; koʻrsatilgan pullik xizmatlar uchun toʻlangan toʻlovning taqsimlanishi; koʻrsatilgan pullik xizmatlardan tushgan mablagʻlarning maqsadli sarflash boʻyicha: sport anjomlari va uskunalari bilan taʼminlash; abonementlar toʻlovlarini aloqasiz shaklda joriy etish; abonementlarni elektron shaklda olish imkoniyatini yaratish; inshootlarga kirish va oʻtish joylarida videokuzatuv moslamalari hamda turniketlar oʻrnatilishini taʼminlash nazarda tutiladi. 1-noyabrga qadar Oʻz mablagʻlari, homiylarva qonun hujjatlarida taqiqlanmagan boshqa manbalar hisobidan Jismoniy tarbiyava sport vazirligi, Axborot texnologiyalariva kommunikatsiyalarini rivojlantirish vazirligi, Loyiha boshqaruvimilliy agentligi, manfaatdor vazirlik va idoralar 25. Jismoniy tarbiya va sport sohasida volontyorlik harakatini rivojlantirish. 1. Jismoniy tarbiya va sport sohasida yoshlar va jamoat tashkilotlari bilan hamkorlikda volontyorlik harakatini rivojlantirish; 2. Ommaviy sport tadbirlarida volontyorlar tomonidan amalga oshiriladigan vazifalar boʻyicha tavsiyalar ishlab chiqish; 3. Volontyorlarni tayyorlash boʻyicha oʻquv kurslarini tashkil etish. 1-noyabrga qadar Oʻz mablagʻlariva qonun hujjatlarida taqiqlanmagan boshqa manbalar hisobidan Jismoniy tarbiyava sport vazirligi, Yoshlar ittifoqi 26. Sport lotereyasini tashkil etish va oʻtkazishni yoʻlga qoʻyish. Respublikada “Sportloto” lotereyalarini oʻtkazishni tashkil etish. Bunda, lotereya oʻyinlari oʻtkazish orqali budjetdan tashqari mablagʻlar shakllantiriladi va mazkur mablagʻlar: sportni yanada rivojlantirish dasturlarini amalga oshirish; vazirlik va uning tizimidagi xodimlarini ragʻbatlantirish, xizmat safarlari xarajatlarini toʻlab berish; moddiy-texnik bazani rivojlantirish xarajatlarni moliyalashtirish; muassisligidagi muassasalar, korxonalar, tashkilotlarni moliyaviy qoʻllab-quvvatlashga yoʻnaltiriladi. 15-noyabrga qadar Oʻz mablagʻlariva qonun hujjatlarida taqiqlanmagan boshqa manbalar hisobidan Jismoniy tarbiyava sport vazirligi, Moliya vazirligi, Kapital bozorini rivojlantirish agentligi 27. Aholining jismoniy tarbiya bilan bepul shugʻullanishi uchun yaratilgan shart-sharoitlar ustidan tizimli monitoring olib borish. 1. Monitoring olib borish tartibini belgilash. 2. Monitoring natijalarini hududlar kesimida umumlashtirish hamda monitoring natijalarini muhokama qilish uchun Oʻzbekiston Respublikasi Vazirlar Mahkamasiga kiritish. 1-fevraldan boshlab har chorakda bir marta — Jismoniy tarbiyava sport vazirligi, Ichki ishlar vazirligi 28. Sportni ommalashtirish, sport tadbirlarining keng yoritilishini taʼminlash. Mamlakatimizda sogʻlom turmush tarzi targʻibotini yanada kuchaytirish, xususan yuqori natijalarga erishib kelayotgan sportchilarimiz hayoti va faoliyatini yoshlarga namuna qilib koʻrsatishga qaratilgan oyma-oy media-rejani tasdiqlash. Media-rejada quyidagilarni nazarda tutish: jismoniy tarbiya va sport sohasini rivojlantirish, qabul qilingan hujjatlar ijrosiga bagʻishlangan brifing va matbuot anjumanlarini oʻtkazish; yuksak natijalarga erishib kelayotgan sportchilarning shaxsiy hayoti (turmush tarzi) va sport faoliyatiga bagʻishlab “Sportchining bir kuni” ruknidagi telekoʻrsatuvlarni efirga berish; milliy sport turlari va xalq oʻyinlari targʻibotini kuchaytirishga qaratilgan koʻrsatuvlar, ushbu yoʻnalishdagi musobaqalar namoyishini (teletranslyatsiyasi)ni yoʻlga qoʻyish; Oʻzbekistonda sport inventarlari va jihozlarini ishlab chiqarayotgan korxona va tashkilotlar faoliyatini keng yoritib borish (Andijon, Namangan, Samarqand va Chirchiq shaharlari misolida); yoshlar orasida milliy sport turlari va xalq oʻyinlari (milliy kurash, uloq-koʻpkari, chillak, mindi, lanka, beshtosh, varrak uchirish va h.k.)ni keng targʻib qilishga qaratilgan turkum ijtimoiy videoroliklar tayyorlash; Tokio-2020 olimpiadasiga sportchilarning tayyorgarlik jarayoni, bu borada ularga yaratilayotgan sharoitlar toʻgʻrisida koʻrsatuvlarni efirga berish (Olimpiya va Paralimpiya oʻyinlariga litsenziyani qoʻlga kiritgan sportchilar toʻgʻrisida). 1-fevraldan boshlab — Jismoniy tarbiyava sport vazirligi, Milliy teleradiokompaniya, Milliy axborot agentligi 29. Oʻzbekiston Respublikasi Jismoniy tarbiya va sport sohasini 2025-yilgacha rivojlantirish konsepsiyasini amalga oshirish boʻyicha “Yoʻl xaritasi”ni tasdiqlash. 1. Oʻzbekiston Respublikasi Jismoniy tarbiya va sport sohasini 2025-yilgacha rivojlantirish konsepsiyasini 2020-yilda amalga oshirish boʻyicha bajarilgan ishlarni chuqur tahlil qilish. 2. Tahlil natijalarini inobatga olgan holda 2021-yil uchun “Yoʻl xaritasi” loyihasini ishlab chiqish. 3. Loyihani tegishli vazirlik va idoralar bilan kelishilgan holda tasdiqlash uchun belgilangan tartibda Vazirlar Mahkamasiga kiritish. 1-dekabrga qadar 5-dekabrga qadar 10-dekabrga qadar — Jismoniy tarbiyava sport vazirligi T/r Tuman (shahar) nomi Ixtisoslashtiriladigan sport turlari Ustuvor Istiqbolli Rivojlanayotgan Qoraqalpogʻiston Respublikasi 1. Nukus shahar yunon-rum kurashi qilichbozlik, badminton akademik eshkak eshish 2. Amudaryo tumani dzyudo stol tennisi futbol 3. Beruniy tumani voleybol ogʻir atletika karate WKF, badminton 4. Boʻzatov tumani velosport karate WKF ogʻir atletika 5. Ellikqala tumani yengil atletika stol tennisi, badminton futbol 6. Kegeyli tumani ogʻir atletika badminton boks 7. Moʻynoq tumani voleybol boks suzish 8. Nukus tumani stol tennisi futbol taekvondo WTF, badminton 9. Taxiatosh tumani ogʻir atletika shaxmat futbol 10. Taxtakoʻpir tumani gimnastika futbol badminton, voleybol 11. Toʻrtkoʻl tumani futbol boks karate WKF 12. Xoʻjayli tumani boks erkin kurash va ayollar kurashi futbol 13. Chimboy tumani taekvondo WTF boks erkin kurash 14. Shumanay tumani basketbol futbol, badminton taekvondo WTF 15. Qonlikoʻl tumani futbol tyennis gandbol, badminton 16. Qoraoʻzak tumani voleybol dzyudo, badminton taekvondo WTF 17. Qoʻngʻirot tumani boks dzyudo badiiy gimnastika Andijon viloyati 1. Andijon shahar boks futbol badminton, stol tennisi 2. Xonobod shahar ogʻir atletika boks yengil atletika 3. Andijon tumani karate WKF voleybol yengil atletika 4. Asaka tumani boks erkin va yunon-rum kurashi badminton, futbol 5. Baliqchi tumani voleybol belbogʻli kurash,badminton ogʻir atletika 6. Boʻston tumani voleybol futbol boks 7. Buloqboshi tumani voleybol futbol karate WKF, badminton 8. Jalaquduq tumani yengil atletika kurash stol tennisi 9. Izboskan tumani boks erkin va yunon-rum kurashi futbol 10. Marhamat tumani badminton yengil atletika, voleybol boks 11. Oltinkoʻl tumani belbogʻli kurash futbol gandbol 12. Paxtaobod tumani boks stol tennisi shaxmat 13. Ulugʻnor tumani badiiy gimnastika badminton, voleybol ayollar futboli 14. Xoʻjaobod tumani futbol belbogʻli kurash yengil atletika 15. Shahrixon tumani boks futbol badminton, stol tennisi 16. Qoʻrgʻontepa tumani gandbol yengil atletika, badminton futbol Buxoro viloyati 1. Buxoro shahar erkin kurash boks yunon-rum kurashi 2. Kogon shahar boks mini futbol basketbol, badminton 3. Buxoro tumani kurash sambo dzyudo 4. Vobkent tumani ogʻir atletika yunon-rum kurashi badminton, basketbol 5. Jondor tumani kurash dzyudo futbol 6. Kogon tumani karate WKF yunon-rum kurashi oʻzbek jang sanʼati 7. Olot tumani kurash dzyudo boks 8. Peshku tumani kurash erkin kurash voleybol 9. Romitan tumani kurash boks badminton, gandbol 10. Shofirkon tumani voleybol badminton, gandbol kurash 11. Qorakoʻl tumani kurash dzyudo basketbol 12. Qorovulbozor tumani boks basketbol, badminton dzyudo 13. Gʻijduvon tumani karate WKF boks dzyudo Jizzax viloyati 1. Jizzax shahri suzish badiiy gimnastika, badminton sport gimnastikasi 2. Arnasoy tumani futbol kurash velosport 3. Baxmal tumani gandbol erkin kurash, badminton ayollar futboli 4. Doʻstlik tumani dzyudo yengil atletika suzish 5. Zarbdor tumani voleybol kurash badminton, futbol 6. Zafarobod tumani kurash boks futbol, badminton 7. Zomin tumani taekvondo WTF futbol Boks 8. Mirzachoʻl tumani yunon-rum kurashi karate WKF futbol 9. Paxtakor tumani boks dzyudo suzish 10. Forish tumani taekvondo WTF voleybol, badminton futbol 11. Sharof Rashidov tumani erkin kurash stol tennisi boks 12. Yangiobod tumani kurash yengil atletika futbol 13. Gʻallaorol tumani boks yengil atletika basketbol, badminton Qashqadaryo viloyati 1. Qarshi shahar dzyudo suzish karate WKF 2. Shahrisabz shahar erkin kurash karate WKF badminton, suzish 3. Dehqonobod tumani voleybol kurash stol tennisi, badminton 4. Kasbi tumani futbol suzish badminton, voleybol 5. Kitob tumani kurash dzyudo tennis 6. Koson tumani kurash dzyudo futbol 7. Mirishkor tumani kurash stol tennisi badminton, voleybol 8. Muborak tumani futbol kurash voleybol, badminton 9. Nishon tumani yengil atletika futbol badminton, voleybol 10. Chiroqchi tumani belbogʻli kurash shaxmat badminton, futbol 11. Shahrisabz tumani yengil atletika kurash futbol 12. Yakkabogʻ tumani dzyudo sambo ot sporti 13. Qamashi tumani ogʻir atletika futbol boks 14. Qarshi tumani kurash taekvondo WTF badminton, voleybol 15. Gʻuzor tumani kurash futbol gandbol Navoiy viloyati 1. Navoiy shahar dzyudo badiiy gimnastika badminton, erkin kurash 2. Zarafshon shahar voleybol basketbol badminton, futbol 3. Karmana tumani futbol badiiy gimnastika turon yakka kurashi 4. Konimex tumani boks futbol badminton, voleybol 5. Navbahor tumani kurash yengil atletika futbol 6. Nurota tumani kurash dzyudo belbogʻli kurash 7. Tomdi tumani stol tennisi kurash badminton, shaxmat 8. Uchquduq tumani suzish karate WKF erkin kurash 9. Xatirchi tumani gandbol shaxmat badminton, stol tennisi 10. Qiziltepa tumani voleybol badiiy gimnastika badminton, gandbol Namangan viloyati 1. Namangan shahar suv sport turlari yengil atletika badiiy gimnastika, badminton 2. Kosonsoy tumani gandbol futbol badminton, basketbol 3. Mingbuloq tumani yunon-rum kurash futbol oʻzbek jang sanʼati 4. Namangan tumani karate WKF badminton, voleybol basketbol 5. Norin tumani boks badminton, gandbol yunon-rum kurashi 6. Pop tumani dzyudo boks yunon-rum kurashi 7. Toʻraqoʻgʻon tumani futbol belbogʻli kurash dzyudo 8. Uychi tumani erkin kurash basketbol badminton, voleybol 9. Uchqoʻrgʻon tumani gandbol erkin kurash chim ustida xokkey 10. Chortoq tumani basketbol boks futbol 11. Chust tumani boks stol tennisi taekvondo WTF 12. Yangiqoʻrgʻon tumani ogʻir atletika voleybol futbol Samarqand viloyati 1. Samarqand shahar dzyudo badiiy gimnastika yengil atletika 2. Kattaqoʻrgʻon shahar erkin va yunon-rum kurashi boks yengil atletika, badminton 3. Bulungʻur tumani erkin va yunon-rum kurashi badminton, gandbol voleybol 4. Jomboy tumani basketbol badiiy gimnastika shaxmat 5. Ishtixon tumani boks erkin va yunon-rum kurashi gandbol 6. Kattaqoʻrgʻon tumani boks erkin va yunon-rum kurashi badiiy gimnastika 7. Narpay tumani basketbol kurash badminton, voleybol 8. Nurobod tumani dzyudo kurash shaxmat 9. Oqdaryo tumani erkin va yunon-rum kurashi badminton, stol tennisi gandbol 10. Payariq tumani taekvondo WTF erkin va yunon-rum kurashi shaxmat 11. Pastdargʻom tumani dzyudo yengil atletika basketbol 12. Paxtachi tumani stol tennisi badiiy gimnastika badminton, voleybol 13. Samarqand tumani eshkak eshish turlari dzyudo velosport 14. Tayloq tumani eshkak eshish turlari kurash voleybol 15. Urgut tumani voleybol kurash badminton, stol tennisi 16. Qoʻshrabot tumani stol tennisi badminton voleybol Sirdaryo viloyati 1. Guliston shahar erkin kurash boks badiiy gimnastika 2. Shirin shahar akademik eshkak eshish yengil atletika badminton, stol tennisi 3. Yangiyer shahar futbol basketbol karate WKF 4. Boyovut tumani belbogʻli kurash badminton, shaxmat voleybol 5. Guliston tumani voleybol futbol gandbol 6. Mirzaobod tumani stol tennisi taekvondo WTF kurash 7. Oqoltin tumani kurash boks badiiy gimnastika 8. Sayxunobod tumani shashka dzyudo chim ustida xokkey 9. Sardoba tumani voleybol erkin kurash badminton, taekvondo WTF 10. Sirdaryo tumani yengil atletika gandbol yunon-rum kurashi 11. Xovos tumani badminton voleybol basketbol Surxondaryo viloyati 1. Termiz shahar yengil atletika badiiy gimnastika sport gimnastikasi 2. Angor tumani kurash taekvondo WTF karate WKF 3. Boysun tumani kurash stol tennisi karate WKF 4. Denov tumani karate WKF badminton, basketbol dzyudo 5. Jarqoʻrgʻon tumani erkin kurash taekvondo WTF yunon-rum kurashi 6. Muzrabot tumani voleybol karate WKF ogʻir atletika 7. Oltinsoy tumani belbogʻli kurash turon yakka kurashi kurash 8. Sariosiyo tumani boks futbol yengil atletika 9. Termiz tumani dzyudo boks karate WKF 10. Uzun tumani yunon-rum kurashi ogʻir atletika taekvondo WTF 11. Sherobod tumani stol tennisi voleybol kurash 12. Shoʻrchi tumani voleybol badiiy gimnastika boks 13. Qiziriq tumani basketbol futbol dzyudo 14. Qumqoʻrgʻon tumani taekvondo WTF gandbol dzyudo Toshkent viloyati 1. Angren shahar taekvondo WTF boks yengil atletika 2. Bekobod shahar boks erkin kurash akademik eshkak eshish 3. Nurafshon shahar futbol boks yunon-rum kurashi 4. Olmaliq shahar gandbol futbol badiiy gimnastika 5. Ohangaron shahar voleybol stol tennisi badiiy gimnastika 6. Chirchiq shahar dzyudo badminton, basketbol qilichbozlik 7. Yangiyoʻl shahar regbi boks badminton, basketbol 8. Bekobod tumani gandbol voleybol akademik eshkak eshish 9. Boʻka tumani futbol kurash stol tennisi 10. Boʻstonliq tumani qishki sport turlari ogʻir atletika boks 11. Zangiota tumani karate WKF boks ogʻir atletika 12. Oqqoʻrgʻon tumani yunon-rum kurashi futbol boks 13. Ohangaron tumani voleybol boks kurash, badminton 14. Parkent tumani voleybol belbogʻli kurash badiiy gimnastika 15. Piskent tumani voleybol belbogʻli kurash erkin kurash 16. Toshkent tumani erkin kurash badiiy gimnastika karate WKF 17. Chinoz tumani ogʻir atletika boks dzyudo 18. Yuqorichirchiq tumani stol tennisi futbol boks 19. Yangiyoʻl tumani futbol erkin kurash taekvondo WTF 20. Oʻrtachirchiq tumani voleybol gandbol, badminton futbol 21. Qibray tumani voleybol boks badminton, shaxmat 22. Quyichirchiq tumani yengil atletika voleybol kurash Fargʻona viloyati 1. Fargʻona shahar badminton,tennis gimnastika sport turlari suzish 2. Margʻilon shahar voleybol futbol badminton, boks 3. Quvasoy shahar yengil atletika badminton, voleybol futbol 4. Qoʻqon shahar suzish futbol badminton,dzyudo 5. Bagʻdod tumani stol tennisi erkin kurash belbogʻli kurash 6. Beshariq tumani yunon-rum kurashi belbogʻli kurash boks 7. Buvayda tumani yunon-rum kurashi erkin kurash belbogʻli kurash 8. Dangʻara tumani yengil atletika boks badminton, gandbol 9. Yozyovon tumani belbogʻli kurash chim ustida xokkey futbol 10. Oltiariq tumani erkin kurash karate WKF futbol 11. Rishton tumani belbogʻli kurash futbol oʻzbek jang sanʼati 12. Soʻx tumani basketbol voleybol boks 13. Toshloq tumani erkin kurash yunon-rum kurashi dzyudo 14. Uchkoʻprik tumani badiiy gimnastika voleybol futbol 15. Fargʻona tumani boks badminton,voleybol belbogʻli kurash 16. Furqat tumani boks kurash futbol 17. Oʻzbekiston tumani belbogʻli kurash baydarka va kanoyeda eshkak eshish voleybol 18. Quva tumani sambo badminton, gandbol akrobatika 19. Qoʻshtepa tumani chim ustida xokkey badminton, gandbol futbol Xorazm viloyati 1. Urganch shahar dzyudo erkin kurash badminton, gimnastika sport turlari 2. Xiva shahar ogʻir atletika boks badminton, pauerlifting 3. Bogʻot tumani dzyudo sambo badiiy gimnastika 4. Gurlan tumani velosport yunon-rum kurashi boks 5. Urgench tuman gandbol basketbol badminton, karate WKF 6. Xazorasp tumani futbol shaxmat taekvondo WTF 7. Xiva tumani boks karate WKF erkin kurash 8. Xonqa tumani dzyudo futbol taekvondo WTF 9. Shovot tumani yengil atletika kurash erkin kurash 10. Yangiariq tumani dzyudo badminton turon yakka kurashi 11. Yangibozor tumani kurash basketbol belbogʻli kurash, badminton 12. Qoʻshkoʻpir tumani voleybol taekvondo WTF badminton, boks Toshkent shahri 1. Bektemir tumani taekvondo WTF erkin kurash kurash 2. Mirzo Ulugʻbek tumani dzyudo tennis badminton,sambo 3. Mirobod tumani voleybol sport gimnastika badminton, futbol 4. Olmazor tumani suzish futbol badminton, velosport 5. Sergeli tumani yunon-rum kurashi suzish badminton, basketbol 6. Uchtepa tumani karate WKF boks futbol 7. Chilonzor tumani badiiy gimnastika kamondan otish badminton, gandbol 8. Shayxontohur tumani futbol badminton, stol tennisi yengil atletika 9. Yunusobod tumani basketbol badiiy gimnastika badminton, stol tennisi 10. Yakkasaroy tumani gandbol suzish badminton, voleybol 11. Yashnobod tumani erkin kurash suzish badminton, kurash mlrd soʻmda T/r Hududlar Loyihalar soni Ajratiladigan kreditlar limiti Sport zali (boks, kurash, fitnes, gimnastika) Futbol, voleybol, basketbol, badminton maydonchalari Tennis maydoni va boshqa sport obyektlari loyihalar soni miqdori loyihalar soni miqdori loyihalar soni miqdori 1. Qoraqalpogʻiston Respublikasi 36 39,2 15 26,0 18 9,4 3 3,8 2. Andijon viloyati 41 43,9 18 31,2 22 11,4 1 1,3 3. Buxoro viloyati 29 28,4 11 19,1 18 9,4 4. Jizzax viloyati 28 27,7 9 15,6 16 8,3 3 3,8 5. Qashqadaryo viloyati 39 37,4 11 19,1 23 12,0 5 6,3 6. Navoiy viloyati 18 17,9 7 12,1 11 5,7 7. Namangan viloyati 30 34,1 14 24,3 14 7,3 2 2,5 8. Samarqand viloyati 46 46,3 16 27,7 26 13,5 4 5,1 9. Surxondaryo viloyati 30 31,7 12 20,8 16 8,3 2 2,5 10. Sirdaryo viloyati 21 21,8 9 15,6 12 6,2 11. Toshkent viloyati 51 53,3 19 32,9 27 14,0 5 6,3 12. Fargʻona viloyati 50 44,2 15 26,0 35 18,2 13. Xorazm viloyati 22 22,6 8 13,9 12 6,2 2 2,5 14. Toshkent shahri 38 40,5 14 24,3 19 9,9 5 6,3 Jami 479 489,0 178 308,5 269 139,9 32 40,5